(Adkaset eus Maupassant)\nGuy de Maupassant, Henry-René-Albert-Guy de Maupassant hervez e anv ofisiel, ganet d'ar 5 a viz Eost 1850 e kastell Miromesnil, e kumun Tourville-sur-Arques, 8 km eus Dieppe, ha marvet d'ar 6 a viz Gouhere 1893 e Pariz, zo ur skrivagner ha romantour gallek, hogen brudet e zanevelloù, un 300 anezho, dreist e oberennoù all, abalamour d'o nerzh, d'an hollwashaouriezh enne, d'ar stumm-skrivañ anezhe. Mignon e oa da Gustave Flaubert (1821-1880).\nLuc'hskeudenn gant Nadar.\n2.3 Goude ar brezel\n2.4 Dibenn e vuhez\n2.5 Goude e varv\n7 E yezhoù all\n8 E brezhoneg\nGustave de Maupassant, e dad\nLaure Le Poittevin, e vamm\nAn tiegezh de Maupassant a oa deuet eus Loren da chom da Normandi, e Seine-Inférieure (Seine-Maritime hiziv) e-kreiz an XIXvet kantved. Tad Guy, Gustave de Maupassant (bet ganet Maupassant e 1821 e Bernay (Eure), marvet e 1899), a oa bet aotreet da ouzhpennañ ar rannig de gant lez-varn Rouen e 1846, a oa un den skañv, dispigner ha merc'hetaer.\nD'an 9 a viz Du 1846 e timezas da Laure Le Poittevin, ganet e 1821 evel he fried. Honnezh a oa merc'h da baramantourien norman, ha c'hoar da Alfred Le Poittevin, gwellañ mignon Gustave Flaubert. He breur Alfred a zimezas er memes bloaz da Louise de Maupassant, c'hoar da Gustave de Maupassant.\nE 1850 e c'hanas Laure he mab kentañ, Guy, hogen n'ouzer ket pelec'h e gwirionez : hervez lenneien zo e vefe bet e Fécamp, e ti mamm Laure, er straed Sous-le-Bois (hiriv « kae Guy de Maupassant ») daoust ma'z eo bet disklêriet ar c'hanedigezh e ti-kêr Tourville-sur-Arques.\nHervez ur vojenn eo Flaubert an hini a oa tad dezhañ, panevet ma oa ar romantour o veajiñ e broioù ar reter en amzer-se.\nE 1856 e c'hanas un eil mab, Hervé, a varvas er follentez e 1889. Un ti bras e Fécamp a oa d'an tiegezh Le Poittevin, hag alies ez ay di bugale Laure da welout o mamm-gozh.\nKastell Miromesnil, e Tourville-sur-Arques, ma oa ganet Maupassant.\nGuy de Maupassant da 7 vloaz\nD'ar 5 a viz Eost 1850 e voe ganet Henry René Albert Guy de Maupassant, e kastell Miromesnil, e Tourville-sur-Arques (hervez akta an ti-kêr), nepell diouzh kêr Dieppe, hogen e Sotteville-lès-Rouen, hervez akta e varv e 1893.\nE 1851, d'ar 17 a viz Eost, e voe badezet Guy en iliz Tourville.\nE 1854 ez eas an tiegezh da chom da gastell Grainville-Ymauville, e kanton Goderville, e-kichen An Havr-Nevez.\nD'an 19 a viz Mae 1856 e voe ganet e vreur Hervé e kastell Grainville-Ymauville ; e 1889 e varvo er follentez.\nE 1859, aet e stal da stalig, ez eas an tad da labourat da Bariz, er bank Stolz, hag e diegezh d'e heul : e Passy e oant o chom. E miz Here e krogas Guy da vont d'al lise Napoleon (Lycée Henri-IV hiriv) ; skoliad mat e voe. Ne chomas ket pell amzer e Pariz avat.\nE 1860 e tispartias Laure diouzh he fried merc'hetaer, ha foet-boutik, da vont gant he daou vab da chom da Étretat (evel o zad e varvo-hi war o lerc'h), en un ti bras anvet Les Verguies prenet ganti war ali he breur, Alfred Le Poittevin, a-raok hec'h eured. Eno e kreskas ar bugel, etre ar mor hag ar maezioù, hag ez eas da besketa gant tud an arvor, hag e teskas normaneg gante. Skoliet e oa er gêr, gant ur beleg a deue eus Etretat, an abad Aubourg. E-pad pemp bloaz warn-ugent e labouras an tad er bank Evrard.\nE 1863 ez eas d'ar skol da Yvetot, hervez c'hoant e vamm, evel lojad en ur c'hloerdi bihan anvet Institution ecclésiastique, « ur gouent trist ma ren ar veleien », emezañ. Mougañ a rae er metoù-se, ha meur a wech e klaskas tec'hel. Krog e voe da werzaouiñ, ha kas a reas e gentañ gwerzennoù d'e vamm.\nEn e Églogue très amoureuse e skrivas bezañ c'hoariet ur plac'hig, Jeannette, 14 vloaz dezhi, hag eñ 13, er bloavezh-se.\nEn hañv 1866 en Étretat e kemeras perzh e savete ur Saoz a oa o veuziñ, ar barzh Charles Algernon Swinburne. Pedet e voe gantañ da goaniañ da di ur Saoz all ; eno e welas un dorn troc'het, danvez ar gontadenn La Main d'écorché, deuet da vout La Main e 1883. Enebet e oa Guy de Maupassant ouzh ar relijion, hag e 1868 e voe taolet e-maez e skol abalamour d'un tamm barzhoneg skrivet gantañ ha dediet d'ur geniterv nevez-euredet, kavet re skoemp gant ar veleien.\nKaset e voe da lise Rouen, ma voe skoliad mat. Skrivañ a reas barzhoniezh, perzh a gemeras e c'hoariva ar skol. Kenskriver dezhañ e oa ar barzh Louis Bouilhet, ur mignon da Gustave Flaubert, a oa o chom e Croisset. Drezañ e reas anaoudegezh gant ar romantour, a welas evel e vestr.\nLa Vague, gant Gustave Courbet (1869).\nE miz Gouhere 1869 e tapas e vachelouriezh, un nebeud deizioù goude marv Louis Bouilhet. En em gavout a reas gant Gustave Courbet, war an aod, o livañ La Vague.\nE miz Here ez eas da studiañ ar gwir e Pariz, ma chomas er memes savadur evel e dad.\nBloaz war-lerc'h e krogas brezel 1870 ; ugent vloaz e oa Maupassant, ha mont a reas d'an arme. Perzh a gemeras e kiladenn an armeoù norman dirak ar Brusianed.\nE 1871, kavet unana all da gemer e lec'h, e kuitaas an arme hag e tistroas da Étretat. Adal neuze e vagas kasoni ouzh ar brezel hag ouzh an arme.\nE 1872, goude goulenn hag adc'houlenn, e kavas labour dic'hopr e Ministrerezh ar Velestradurezh. Goude ur pennad e voe gopret 125 lur bep miz, ha poan en devoe o vevañ gant ken nebeud.\nE-pad eizh vloaz, etre 1872 ha 1880, e veze o roeñvat war ar stêr Seine gant merc'hed yaouank dibreder, bep Sul hag en deizioù dilabour. Mont a rae da Bezons, Argenteuil, Sartrouville, Chatou, Bougival, daremprediñ a rae ostalerioù evel ti Poulin e Bezons, ma en doa ur gambr, ar Maison Fournaise e Chatou, La Grenouillère, ur radell-ti-kibellat dirak Croissy-sur-Seine. Gant e vignoned, "Tomahawk" (Henri Brainne), "Petit Bleu" (Léon Fontaine), "Hadji" (Albert de Joinville) ha "La Tôque" (Robert Pinchon) e savas Maupassant ur vreuriezh paotred hag a gase merc'hed dispont ganto war ar stêr, en ur yolenn nevez kenbrenet anvet Feuille de rose (anilinctus e latin).\nE 1875 e voe troet gant ar c'hoariva. Sevel a reas La Trahison de la comtesse de Rhune, drama istorel e gwerzennoù, na vo embannet nemet e 1927 e Le destin tragique de Guy de Maupassant, gant Pierre Borel..\nE miz Ebrel e voe c'hoariet, etre mignoned, ar fars pornografek À la feuille de rose, maison Turque.\nEn hevelep bloavezh e voe embannet e gentañ danevell, La Main d'écorché, sinet « J. Prunier », e L'Almanach lorrain de Pont-à-Mousson.\nE miz Here 1876 e chomas en Antibes, plijet bras gant an arvor hag ar Mor Kreizdouar. Embannet e voe e varzhoneg Au bord de l'eau er gelaouenn la République des lettres, renet gant Catulle Mendès.\nE miz Genver 1877 e santas Guy de Maupassant kentañ efedoù an naplez. Koll a reas e vlev war e gorf penn-da-benn, poan-benn en deveze, ha fallaat a rae e zaoulagad. Mont a reas d'ur c'hurdi e Loèche, e Valais (Suis).\nE miz Kerzu 1878 e roas e zilez da Vinistrerezh ar Verdeadurezh. Gant skoazell Flaubert e kavas ul labour all e Ministrerezh an Deskadurezh. Displijet e voe, ha mall e voe gantañ gwelout an deiz ma c'hallje stlakal an nor war e lerc'h da-vat.\nE miz C'hwevrer 1879 e voe c'hoariet e bezh L'histoire du vieux temps. E miz Gwengolo e veajas da Jerzenez ha da Vreizh: gweladenniñ a reas kastell Susinio, Karnag, ar Vro Vigoudenn, Beg ar Raz, e-touez meur a dra. Ur veaj all a raio da Vreizh e 1882.\nD'an 11 a viz Genver 1880 e voe pedet da zont dirak barner Étampes abalamour d'ur varzhoneg.\nD'ar 16 a viz Ebrel e voe embannet Les Soirées de Médan. Brud a gouezhas kenkent war an danevell Boule de suif ha war an oberour anezhi. Goude berzh an danevell e voe pedet Maupassant, gant Arthur Meyer, perc'henn ar gelaouenn Le Gaulois, da skrivañ danevelloù ha kronikoù. E-pad seizh vloaz eta e kasas e skridoù d'ar gelaouenn, sinet gant e anv. D'ar 25 a viz Ebrel e voe embannet Des Vers.\nD'an 8 a viz Mae e varvas Flaubert ; glac'haret bras e voe Maupassant. E miz Mezheven e kuitaas ar velestradurezh da-vat.\nE miz Mae e voe embannet La Maison Tellier, kentañ dastumad Maupassant, gant Havard. Berzh bras a reas al levr.\nD'ar 6 a viz Gouhere e krogas e veaj da Aljeria, evit ar gazetenn Le Gaulois, hag eno e kavas ur vro emsavet. Pennadoù a savas ma diskulias gwallefedoù an trevadennerezh gall. Distreiñ a raio di e 1888\nE miz Gwengolo e tistroas, en ur dremen dre Gorsika hag aod Provañs.\nE miz Here e krogas da genlabourat gant ar gelaouenn Gil Blas, ha d'ober gant an anv-pluenn « Maufrigneuse ». *Labourat a ra war ur romant nevez, Une Vie.\nTremen a ra an nevezamer en un ti feurmet gantañ, abaoe bloaz, e Sartouville.\nE miz Mae e voe embannet Mademoiselle Fifi, eil dastumad Maupassant, gant Kistemaeckers, e Belgia.\nMont a ra da dremen ur pennad da Étretat. Eno e ra anaoudegezh gant Hermine Lecomte du Noüy, a genskrivo gantañ.\nE miz Gouhere e reas e eil beaj da Vreizh.\nE 1883 ez eas e weled da fall.\nD'ar 27 a viz C'hwevrer e voe ganet Lucien Litzelmann, bastard kentañ Maupassant, mab da Joséphine Litzelmann, kemenerez e Châtel-Guyon, met ne voe ket anavezet ar bugel gantañ ; daou all a voe war-lerc'h : ur verc'h e 1884, ur mab all e 1887.\nA-drugarez da wirioù an dastumad La Maison Tellier e c'hallas sevel ti e-tal Étretat, war un tamm douar roet gant e vamm : la Guillette e voe anvet.\nD'ar 1añ a viz Du e kemeras ur Belgiad da vevel-ti, François Tassart e anv, a skrivo e eñvorennoù.\nEn hevelep bloavezh e voe embannet daou zastumad nevez : Contes de la bécasse ha Clair de lune, e drede ha pevare ; e romant kentañ, Une vie, a voe embannet ivez.\nGanedigezh e verc'h Lucienne Litzelmann.<br / E 1884 e voe e darempred gant ar gontez Emmanuela Potocka, ur vondianez pinvidik. Eviti e oa bet krouet ar frond Shaw's Caprice gant Guerlain. Anaoudegezh a reas gant Marie Kann, brudet he saloñs, a voe serc'heg dezhañ goude bet hini ar romantour Paul Bourget. E miz Mae ez eas Maupassant gant ur yolenn, o roeñvat, eus Maisons-Laffite da Rouen. Goude-se ez echuas e eil romant, Bel-Ami, en e di e Normandi.\nE miz Genver e kuita Pariz da vont da Italia, met chom a ray a-sav e kreisteiz Bro-C'hall ma emañ he mamm o chom.\nE miz Meurzh e voe embannet Contes du jour et de la nuit gant Havard. E fin ar miz e tegouezhas war e giz e Pariz.\nD'ar 4 a viz Ebrel e krogas e veaj da Italia ha Sikilia, gant e vignoned Amic, Gervex, ha Legrand. Daou zevezh goude deroù ar veaj-se e krogas embannadur e romant Bel-Ami e Gil Blas, ha d'an 11 a viz Mae e voe embannet en ul levr gant Havard. D'ar c'houlz-se edo o tistreiñ dre Messina, Roma ha Genova. E Mezheven e tegouezhas e Pariz; goude da Etretat.\nEn hañv ez eas d'ur c'hurdi da Châtel-Guyon. E miz Du e prenas al lestr « Bel-Ami I » ha tremen a reas ar goañv e beg Antibes. Embannet an dastumad Monsieur Parent e ti Ollendorff. gwech an amzer e ra distroioù da bariz ma tarempred Marie Kahn, ar gontez Potocka, Hermine, ha Geneviève Strauss. Klask a ra reiñ skoazell d'e vreur, ha ne ra nemet sammañ dle war e chouk, da sevel ur stal liorzherezh en Antibes.\nE miz Genver 1886 e voe embannet Toine e ti Marpon ha Flammarion. Gwashaat a rae kleñved e zaoulagad. *Lidet eured e vreur Hervé.\nE miz Mae e teuas La Petite Roque a zindan ar wask e ti Havard.\nveajas Guy da Vro-Saoz, pedet ma voe gant an tiegezh Rothschild.\nE miz Eost e veajas Guy da Vro-Saoz, pedet ma voe gant an tiegezh Rothschild.\nE miz Kerzu e krogas da embann e romant nevez Mont-Oriol e Gil Blas. Tremen a reas ar goañv en Antibes ha Cannes.\nE miz Genver e voe embannet e romant Mont-Oriol gant Havard.\nD'ar 14 a viz C'hwevrer, er gazetenn Le Temps, e kensinas ur skrid enep an tour Eiffel, gant c'hwec'h ha pevar-ugent a skrivagnerien hag arzourien all (Charles Gounod, Alexandre Dumas, fils, Charles Garnier, Leconte de Lisle, Sully Prudhomme, ...). alies en deveze merenn er preti e-harz an tour, ne oa ket abalamour d'ar boued emezañ, met dre ma oa al lec'h nemetañ ma ne veze ket gwelet ar monumant divalav.\nE miz Mae e voe embannet an dastumad Le Horla gant Ollendorff.\nEus an 8 d'an 9 a viz Gouhere e reas ur veaj gant ur baloñs, anvet le Horla, da vetek hanternoz Belgia, tost d'an harzoù gant an Izelvroioù. Ur pennad a skrivas diwar-benn ar veaj-se hag a voe embannet e Le Figaro ar 16 a viz Gouhere.\nE miz Here e veajas da Aljeria adarre, hag e miz Kerzu e krogas da embann e romant Pierre et Jean e La Nouvelle Revue.\nE miz Genver e kasas e vreur da di ar medisin Blanche, a studie ar follentez. Embannet e voe e bevare romant, Pierre et Jean.\nE miz Gwengolo ez eas d'ur c'hurdi da Aix-les-Bains.\nE dibenn ar bloavezh e tistroas da Aljeria da dremen ar mizioù du.\nE 1889 e prenas ul lestr nevez, ar « Bel-Ami II », e Marseille.\nE miz C'hwevrer 1889 e voe embannet an dastumad La Main gauche, ha Fort comme la mort e miz Mae.\nD'an 11 a viz Eost e voe kaset Hervé de Maupassant da Bron, e-tal Lyon, da di ar re foll.\nBeajiñ a reas Guy gant ar « Bel-Ami II » da Italia, daoust dezhañ gouzañv poan spontus en e benn hag en e zaoulagad.\nMarv e vreur er follentez d'an 13 a viz Du.\nTremen a reas ar goañvezh e Cannes.\nMeurzh: La vie errante, un danevell beajoù, e ti Ollendorff.\nEbrel : L'Inutile Beauté, e zastumad danevelloù diwezhañ.\nHañvezh: diskuizh e Plombières.\nNotre coeur, e romant diwezhañ,\nMusotte, e bezh-c'hoari diwezhañ.\nDiskar-amzer e Norzhafrika.\nDilojañ a reas adarre, en kêr Bariz ha mont da chom e straed ar Boccador.\nE 1891 e reas kurioù e Divonne-les-Bains ha Champel-les-Bains. Labourat kalz a rae, ha kregiñ da sevel daou romant: L'âme étrangère ha L'Angélus. Biken ne echuas an daou skrid-se.\nEtre ar 1añ hag an 2 a viz Genver 1892, e Cannes, en ti ("chalet de l'isère") m'edo o chom abaoe ur c'hwec'h sizhun, e klaskas en em lazhañ dre deir gwech, o troc'hañ e c'houzoug.\nD'ar 7 e voe kraouiet en ur glinikenn, hini an doktor Blanche, e Passy. Biken ne zeuas e-maez anezhi en e vev. E-touez ar vedesined e oa an doktor Franklin-Groult, eil pried nizez Flaubert.\nD'ar 6 a viz Gouhere e varvas Guy de Maupassant, hag eñ 43 bloaz.\nD'an 8 e voe an obidoù e Pariz, e Saint-Pierre de Chaillot. Beziet e voe, hep arched, e bered Montparnasse. Ar romantour Henry Céard a reas prezegenn an obidoù eno.\nE 1899 e teuas er-maez an dastumad dalif Le Père Milon e ti Paul Ollendorff.\nE 1900 e varvas e dad e miz Genver en Antibes, hag e teuas er-maez an dastumad dalif Le Colporteur, e ti Ollendorff.\nE 1903 e varvas e vamm e Nisa.\nEtre 1907 ha 1910 e teuas er-maez 29 levrenn an Oeuvres complètes de Guy de Maupassant , renet gant Pol Neveux, e ti an embanner Conard.\nE 1912 e teuas er-maez an dastumad dalif Misti.\nE 2008 e voe embannet an dastumad Coquineries gant Lucien Souny, ennañ danevelloù diembann o tont eus ur skol-veur stadunanat, eus dastumad Claude Seignolle ha hini un den all dizanv.\nMaupassant en deus bet meur a anv-pluenn.\nJoseph Prunier, evit « La Main d’écorché », e gentañ kontadenn en 1875.\nGuy de Valmont, evit « Gustave Flaubert », embannet e 1876. Implijet gantañ betek 1878.\nMaufrigneuse, etre 1881 ha 1885.\nDre e gasoni ouzh ar gevredigezh e oa troet gant an natur, mor ha menez, hag an dud izel, met dreist-holl gant al labour, sioul ha didrouz, er gêr. Koulskoude e veajas ivez en Aljeria, en Italia, en Bro-Saoz, en Breizh, en Sikilia, en Aovergn, ha dastum a reas eno danvez danevelloù nevez. War ar mor kreizdouar e veaje gant e lestr « Bel-Ami », anvet diwar e roman embannet e 1885. Mignon e oa da Alexandre Dumas fils, d'an istorour Hippolyte Taine, a deue da chom en hañv war lez lenn Annecy, ha mont a reas Guy de Maupassant, war e hent da Aix-les-Bains, d'e welout meur a wech.\nMignon bras e voe ur pennad da Emile Zola ha Tourgeniev, gant ar vreudeur Goncourt avat ne badas ket nemeur : re lemm e oa e lagad ha re eeun e natur evit gouzañv gwalldeodoù ha klufanerezh an daou vreur… Dizemglev a savas etrezo abalamour d'an dastum arc'hant da sevel ur monumant da Flaubert.\nA gleiz da zehoù : an itron Straus, an itron Lippmann ganet Colette Dumas ha Guy de Maupassant, o vageal war al lenn Leman, e 1889 (skeudenn gant ar c'hont Primoli).\nE-touez he mignonezed e oa Colette Dumas Lippmann, Geneviève Straus.\nLevezonet e oa e vennozhioù gant dengasoni ar prederour alaman hollwashaour Arthur Schopenhauer. Enebet e oa ouzh ar briedelezh : gantañ e vije bet distaget ar frazenn "ar briedelezh n'eo ken nemet keneskemm imorioù fall war an deiz ha c'hwezh fall diouzh an noz". Daremprediñ a rae ar fouzhlec'hioù, evel kalz eus e vignoned. Ne felle ket dezhañ kemer perzh e bodad arzel ebet.\nAl loened a blije dezhañ, ar c'hizhier dreist-holl. Sot e oa gant sportoù zo : roeñvat war ar stêr, chaseal, tennañ gant ar bistolenn, neuial. Lavarout a reas e nac'he kement medalenn a oa (brokus e veze ar republik nevez gant ar c'hoarielloù, ha tapet e voe un niz d'ar prezidant Jules Grévy o werzhañ anezho), nemet hini ar saveteiñ (ha ne voe ket kinniget dezhañ) : meur a zen o veuziñ en doa saveteet.\nC'hwec'h romant en deus savet :\nDanevelloù Guy de Maupassant.\nKontañ a reer ur mil danevell bennak diwar e zorn, darn savet evit kelaouennoù sizhuniek, hag adembannet e dastumadoù :\nE 2008 eo bet embannet an dastumad Coquineries gant Lucien Souny, ennañ danevelloù diembann o tont eus ur skol-veur stadunanat, eus dastumad Claude Seignolle ha hini un den all dizanv.\nA-wechoù e vez klenket e gontadennoù hervez an danvez meret enne:\nar gisti ha fouzhlec'hioù, evel e Boule de Suif,\nar briedelezh hag an avoultriezh\nJean Béraud, Les Grands Boulevards : Le théâtre des Variétés (bloavezhioù 1880-90)\nÀ la feuille de rose, maison turque, komedienn bornografek en 1875 hag embannet e Pariz en 1945, \nDes vers et autres poèmes, Publication Univ Rouen Havre, 2001\nEn italianeg : Guy De Maupassant, Tutte le novelle, traduzione di Mario Picchi, coll. I Meridiani di Mondadori, Milano 1999, p. 1415.\nE-barzh Al Liamm\nMa eontr Jul\nOberennoù lennegel awenet gant Maupassant:\nAlexis Vassilkov ou la vie tumultueuse du fils de Maupassant, gant Bernard Prou, Brouette Editions, 2014. Romant.\nHenry James, « Sur Maupassant», l'art de la fiction, 1888 ;\nFrançois Tassart, « Souvenirs sur Guy de Maupassant : par François son valet de chambre (1883-1893)», Villeurbanne, éd. du Mot passant, 1900 (réimpr. 1911, 2007, 2010) (ISBN 978-2912506573 et 978-1149538364, lenn en linenn) .\nPennad en Encyclopédie Larousse\nMarie-Claire Blancquart : Maupassant, un homme énigmatique\nNoëlle Benhamou : Maupassantiana\nOberennoù Maupassant, en Athena\nLevrioù enlinenn : \n↑ Pierre Borel : Le destin tragique de Guy de Maupassant, Édirions de France, 1927, ASIN B003WPWP6M\n↑ Guy de Maupassant : La trahison de la comtesse de Rhune, Arvensa, 2014, (ISBN 978-2-36841-393-7)\n↑ Edouard Maynial La vie et l'oeuvre de Guy de Maupassant, pajenn 205, Société du mercure de France, 1906\n↑ À la feuille de rose Gallica\n↑ * Guy de Maupassant : À La Feuille de Rose, maison turque, Arthème Fayard, 2010.\n↑ Darn a c'haller lenn amañ : association des amis de Maupassant.\nAdtapet diwar « https://br.wikipedia.org/w/index.php?title=Guy_de_Maupassant&oldid=1894738 »\nDernière modification le 11 C'hwe 2021, à 15:28\nKemmoù diwezhañ degaset d'ar bajenn-mañ d'an 11 C'hwe 2021, da 15:28.


prad - Wikeriadur\nprad /ˈprɑːt/ gourel (liester pradoù, pradeier)\nTachenn c'heotek e-lec'h ma vez kaset ar chatal da peuriñ, medet foenn\nDinec’h e oant diwar-benn madoù ar bed kerkoulz ha diwar-benn o oad a gerzhe, a-zoug e gamm, ker goustadik hag ar stêr vihan e-touez bleuñv ar prad. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)\nEn em vodet e oant 'kreiz ar prad tro-dro d'ar beleg. — (Herve ar Gall, Koulz ar c'hastrilhez, Embannadurioù Al Liamm, 2008, p. 85.)\n..., war-lerc'h ar skol, e yae da ziwall ar saout hag an deñved etremek stankenn Kerhau, er gwaremmoù pe er prad bras. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 23.)\nDeport, emezi, aze zo eur prad glas. — (G. MILIN, Gwechall-goz e oa..., Kemper, 1924, p. 30.)\nUr mevel a zigoras kloued ar prad. — (Jakez Riou, Geotenn ar Werc'hez ha danevelloù all, Al Liamm, 1957, p. 40.)\ndistreiñ an dour diwar brad unan bennak\nlakaat tourig er prad\nplantañ peul er prad\ntennañ an dour diwar brad unan bennak\ngalleg : prairie (fr) ; pré (fr)\nsaozneg : meadow (en) ;\nAdtapet diwar « https://br.wiktionary.org/w/index.php?title=prad&oldid=237824 »\nKemmoù diwezhañ degaset d'ar bajenn-mañ d'an 26 Ebr 2017, da 00:52.


Jean Marion - Wikipedia\nJean Marion, ganet d'an 9 a viz Eost 1759 en Aradon, ha marvet d'ar 17 a viz Eost 1824 en Aradon, a oa ur beleg breizhat, person Edig, skrivagner ha troour brezhonek.\nInstruction Santel ar er gurionnéeu principal ag er religion, eit bout leinét én Tieguéhaeu, hag eit chergige d'Explication d'er Hatechén, Embannadurioù Galles, Gwened, e-tro 1790;\nHistoërieu ag en eu Testamand, ancien ha néhué, guet explicationeu en Radeu Santel an en ilis, eit reglien erhad er vuhé épeb sort stad, Embannadurioù Galles, Gwened, dibenn an XVIIIvet kantved;\nOfficieu eit er sulieu ha gouilieu principal ag er blai guet exelcieu ur hrechen, ha pedenneu de vitin ha de noz, durant en overen, hag eit hum breparein de receu adorable er sacrement a bigen hag er sacremant adorable ag en autaer, Embannadurioù Galles, Gwened, 1837;\nEn or ag er vuhé devot pe instructioneu forth pourfitable eit conduite ha sonnat en inean en devotion dri Saint Frances a Sales, Embannadurioù Galles, Gwened, 1838;\nVocabulaire nouveau, ou dialogues français et breton, (kenlabour gant tud all, marteze) Embannadurioù Galles, Gwened, tro 1810.\nMagasin spirituel er Beurerionn en Artisantet, er Serviterion, hac en dud diart er maezeu, Embannadurioù Galles, Gwened, e-tro 1790, diwar Magasin des pauvres, artisans, domestiques et gens de campagne gant Jeanne-Marie Leprince de Beaumont, 1768\nVoyage Misterius de Inis er Vertu, Embannadurioù Galles, Gwened, e-tro 1790, diwar Voyage mystérieux à l'isle de la Vertu, gant Maillot, 1788\nAdtapet diwar « https://br.wikipedia.org/w/index.php?title=Jean_Marion&oldid=1888233 »\nSkrivagnerien vrezhonek an XVIIIvet kantved\nKemmoù diwezhañ degaset d'ar bajenn-mañ d'an 18 Du 2020, da 16:26.


Alys Bro-C'hall - Wikipedia\nAlys Bro-C'hall (1160 – c. 1220), a oa ur briñsez c'hall, ha kontez Vexin. merc'h e oa d'ar roue gall Loeiz VII (1120-1180), ha d'e eil pried Constanza Kastilha. Hanterc'hoar e oa da Fulup II.\nHanterc'hoar e oa da Marie de Champagne hag Alix de France, bugale Loeiz hag Eleanora Akitania, ha c'hoar yaouankañ Marguerite Bro-C'hall. O mamm a oa addimezet d'ar roue saoz Herri II. Pemp sizhun goude marv Constance, o c'henel Alys, ec'h addimezas ar roue da Adèle Champagn, ha ganti en doe daou vugel all, hag en o zouez ar mabig a deuas da vout Fulup II.\nE Genver 1169 e voe sinet un emglev etre ar rouaned Loeiz ha Herri evit dimeziñ Alys, merc'h Loeiz, da Richarzh, mab Herri. Ha kaset e voe Alys, eizh vloaz dezhi, da Vro-Saoz, hervez ar c'hiz.\nMarv Herri II[kemmañ | kemmañ ar vammenn]\nGoude marv e dad Herri II Plantagenêt, d'ar 6 a viz Gouhere 1189, e voe degaset Alys d'e vab Richarzh da Rouen, en C'hwevrer 1190. En 1191 e kasas keloù da roue Bro-C'hall, he breur Fulup II, ne oufe ket dimeziñ d'ar briñsez c'hall abalamour d'an dizenor a oa warni hervezañ.\nEn aner e klaskas Fulup he reiñ da bried da Yann Dizouar, breur yaouankoc'h Richarzh.\nA-benn ar fin e timezas anezhi d'an 20 a viz Eost 1195 da Guillaume II Talvas (war-dro 1178-1221), kont Ponthieu. Evel argouroù e roe kontelezh Eu, kontelezh Arques hag ur brestadenn 5000 mark.\nMarie de Ponthieu (a-raok 1199 - † 1250), a zimezas div wech:\nda Simon de Dammartin († 1239), kont Aumale ha Dammartin, hag a oa pennhêr kontelezh Ponthieu;\nda Mathieu de Montmorency († 1250).\nJean II de Ponthieu (1199 - † 1214) .\nAdtapet diwar « https://br.wikipedia.org/w/index.php?title=Alys_Bro-C%27hall&oldid=1627201 »\nKemmoù diwezhañ degaset d'ar bajenn-mañ d'an 12 Meu 2015, da 17:36.


Rahouenn - Wikipedia\n3) Palv an dorn\nAr rahouenn zo un unanenn hed kozh. Hed an dorn digor eo an diazez, par eo neuze d'an hed zo etre beg ar biz-meud ha beg ar biz-bihan pa astenner ar bizied, da lâret eo e-tro 20 cm. Kar eo d'ar ger rhychwant en kembraeg hag a dalv kement ha palv an dorn ivez. Deveret eo ar ger-mañ eus ar rakger pouezañ ra- hag un termen amsklaer.\n10 bizad pe 7 ½ meutad (= 90 linennad) zo er rahouenn naturel (e gresianeg lichas). A-hend-all, ar peurliesañ, eo keit hag an daoufarzh eus an troatad, da lâret eo 10 ⅔ bizad pe 8 meutad (=96 linennad).\nEr reizhiad dibar d'ar saverion ilizoù-meur er Grennamzer e oa 89 linennad real rik er rahouenn.\nDre leterc'hañ, er skiantoù-anavout, eo ar rahouenn ar c'hementad termenet a stlennoù (gerioù, sifroù, ha c'hoazh) a c'hall bezañ berniet en eñvor war verrdermen.\nAdtapet diwar « https://br.wikipedia.org/w/index.php?title=Rahouenn&oldid=1954158 »


Amañ emaoc'h :Degemer » Levrioù » Levrioù 0-5 blz » 27 pesk\nGanet eo Patrick Béchard (PADS) e Roazhon e 1973. Mestr skol-vamm eo e Gwened. E meur a gazetenn en deus kemeret perzh : ar fanzin Gripi (An Tri Boulomig O C'havell Aour, Penn-Annev), ar gelaouenn Meuriad (Wil ar C'hwil) hag ar gazetenn Ya ! (Marsel Yogi, Gâd ha Zhüg). War-dro al lec’hienn Skrabidoull e ra ivez. Warni e c’heller kavout bannoù-treset savet pe troet e brezhoneg. Tri levr en deus savet c’hoazh, bet embannet gant Keit Vimp Bev : Kaier tresañ (2011), Ur pesk munut (2012) hag E-leizh a besked (2013).


Kig - Wikipedia\nKig vez graet eus forzh peseurt tamm loen ennañ danvez kigenn dreist holl met ivez druzoni, stirennoù, gwad. Ar bouzelloù hag ar flugez all a c'hell bezañ renket e-touezh ar c'hig, daoust dezho bezañ stummet gant nebeut-tre pe tamm kigenn ebet.\nA bep seurt tammoù kig\nDont a ra ar c'hig eus ar sevel loened pe eus ar chaseal.\nSavet e vez al loened a-ratozh evit o c'hig, (chatal pe loened bihan) pe e c'hell bezañ ur produ ouzhpenn pa vez savet al loened evit un abeg all, laezh, vioù, gloan hag all. Pa 'z eo mod-se al loened re gozh a vezont treuzfurmet e kig memestra.\nGraet e vez jiboez eus al loened chaseet evit o c'hig.\nE broioù zo hag e relijionoù zo e c'hell tammoù kig, pe seurt kig, pe ar c'hig da vat bezañ difennet dindan abegoù disheñvel.\n2 Perzhioù ar c'hig, boued ha yec'hed\n3 A bep seurt kig\nDiwar ar ger henvrezhonek cic, kic 1339, da geñveriañ gant ar gerioù cig e kembraeg, kyk e kerneveureg, cìch en iwerzhoneg, cico- e galianeg.\nAr ger kig a vez implijet ivez e brezhoneg evit kalz traoù liammet, kigaj, kigder, kigenn, kiger, digigañ, tric'hig hag all.\nPerzhioù ar c'hig, boued ha yec'hedAozañ\nBoued a galite eo ar c'hig dre ar proteinioù a zo ennañ (Etre 20 ha 30% hervez ar seurt kig). Kavet e vez er c'hig trenkennoù amine pennañ ne c'hell ket bezañ stummet gant ar c'horf. Mineralioù a vez kavet ivez, dreist holl houarn er c'hig ruz. Vitaminoù a zo ivez dreist holl vitaminoù B. Druzoni a zo c'hoazh mui pe vui hervez an tamm kig hag ar seurt loen (tro dro 10,7 g / 100 g a geidenn).\nAn elfennoù boued a c'hell bezañ disheñvel-tre hervez spesad hag oad al loen, ar pezh en deus debret ha peseurt tamm kig eo.\nA bep seurt kigAozañ\nRenket e vez alies ar seurtoù kig hervez o liv\nkig ruz o tont eus ar chatal, ar c'hezeg, ar spilhenn houad\nkig gwenn o tont eus al laboused, eus al loened bihan (lapined hag all), eus ar moc'h pe eus al leue\nkig du o tont eus ar jiboez\nRenket e vez ivez ar seurtoù boued hervez o orin\nkig sevel loened\nkig dreineg pe jiboez\nPosupl eo ivez renkañ ar seurtoù kig hervez ma eo bet treuzfurmet pe get\nSellit ouzh ar ger Kig er\nAdtapet diwar « https://br.wikipedia.org/w/index.php?title=Kig&oldid=1988800 »\nKemm diwezhañ d'an 26 Ebr 2022 da 19:56


Pajenn:Morvan - Buez ar Zent, 1894.djvu/597 - Wikimammenn\nPajenn:Morvan - Buez ar Zent, 1894.djvu/597\ngoude, e oue kavet he galoun hag he deod enn ho fez, ha ker fresk ha biskoaz.\nAr c’haera euz ann holl oberiou a drugarez eo kelenn var guirioneziou ar feiz ar re n’ho anavezont ket. Ne c’houfac’h eta ober netra guell eget deski ho fedennou hag ho c’hatekiz d’ar vugale baour euz hoc’h amezegez, a zo lezet enn abandoun gant ho zud e kenver ar poent-se. Evelse o pezo muioc'h a virit dirak Doue eged o iun divar bara ha dour, hag e c’hellot gounit eur maread induljansou, ken induljansou plenier, ken induljansou all.\nAogustin, o veza bet hanvet da rejant ar rhetorik e kear Milan, a reaz anaoudegez eno gant sant Ambroaz, eskop ar gear-ze. Plijadur en doa o vont da zelaou ann eskop-ma o sarmoun, abalamour ma’z oa eunn den he-lavar. Hogen, ar zarmouniou-ze a zigoraz d’ezhan he zaoulagad a nebeut a nebeut. Mes, goude beza anavezet he-unan n’edo ket var ann hent mad, nag a boan n’en\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/597&oldid=137821 »


Stumm eus an 18 Mez 2007 da 16:15\n66 okted ouzhpennet , 15 vloaz zo\nStumm eus an 18 Mez 2007 da 16:13 (kemmañ)\nStumm eus an 18 Mez 2007 da 16:15 (kemmañ) (dizober)\nGanet eo bet d'an 28 a viz C’hwevrer 1883 e kontelezh Leitrim, e lec’h ma z’eo bet desket gant an Irish Christian Brothers. E 1908 ez eas da [[Dulenn|Zulenn]] e lec’h ma'z eas e darempred gant strolladoù stourm enep-saoz (ar [[Sinn Féin]], an [[Irish Republican Brotherhood]] ha [[Conradh na Gaeilge]]). Dont a reas da vezañ ezel eus kuzul-uhel an IRB ha diwezhatoc’h e sekretour.\nE [] e teuas da vezañ pennskrivagner ar gazetenn « Irish Freedom », ur gazetenn krouet gantañ, [[Blumer Hobson]] ha [[Denis MacCullough]]. Dilennet e voe e-giz unan eus pennoù an [[Irish Republican Brotherhood|IRB]]. Evel se e kejas gant [[Thomas Clarke]], dont a rejont da vezañ tost-kenañ an eil d'egile. Un tammig diwezhatoc’h e voe paket gant ar boliometi, ha ret vo dezhañ bale gant ur vazh.\nE [], Mac Diarmada a labouras da genstagañ kevredigezh an [[Irish Volunteers]] ouzh an [[Irish Republican Brotherhood|IRB]]. E [], harzet e voe gant ar Saozon abalamour d’ur brezegenn en doa graet a-enep ar [[Rouantelezh-Unanet]]. Dieubet e voe e miz Gwengolo ha kemer a reas perzh e-barzh aozadur emsav [].\nE-pad [[Emsavadeg Pask]], Mac Diarmada, abalamour ma oa ampechet, a chomas dreist-holl e-barzh an Ti-Post gant pennoù an emgann. Pa voe trec'h ar Saozon, e c'hellas chom kuzhet e-touez ar brizonidi, met ur soudard saoz e gavas. Kondaonet e voe d'ar marv ha lazhet d'an 12 a viz Mae 1916. Lee Wilson, an hini a anzavas Seán Mac Diarmada e-touez an emsaverien bac'het, a voe lazhet diwezhatoc'h war urzhioù [[Michael Collins]].\nAdtapet diwar « https://br.wikipedia.org/wiki/Dibar:MobileDiff/185813 »


François Georges-Picot - Wikipedia\nD'ar 26 a viz Genver 1918\nGanedigezh 21 a viz Kerzu 1870\nMarv 20 a viz Mezheven 1951\nFrançois Georges-Picot (1870–1951) a oa un alvokad hag un diplomat gall hag a gevraouas an Emglev Sykes-Picot gant an diplomat saoz Sir Mark Sykes (1879-1919) etre miz Du 1915 ha miz Meurzh 1916 a-zivout rannadur ar Reter-Nesañ a-c'houde ar Brezel-bed kentañ.\nKuzh e oa an emglev-se, a voe sinet d'ar 16 a viz Mae 1916 etre Bro-C'hall hag ar Rouantelezh-Unanet evit rannañ an Impalaeriezh otoman kenetrezo, pa c'houlakaent e vije trec'h ar c'hengevredadur anvet Triple-Entente (Bro-C'hall, ar Rouantelezh-Unanet, Impalaeriezh Rusia, hag Italia diwezhatoc'h) war an Impalaeriezh otoman er Brezel-bed kentañ — kement-se holl hep derc'hel stad eus mennozhioù an Arabed.\nGanet e voe F. Georges-Picot e Paris d'an 21 a viz Kerzu 1870, trede mab an istorour Georges Picot (1838-1909). Eontr-kozh ar prezidant gall Valéry Giscard d'Estaing eo dre Geneviève Georges-Picot, mamm-gozh a-berzh mamm hemañ.\nGoude bout studiet ar gwir e voe alvokad e Lez engalv Paris e 1893. Daou vloaz war-lerc'h e troas war-du an diplomatiezh pa voe prezour kannad er Renerezh politikel kent mont da sekretour ar c'hannadour e København (Danmark).\nE 1897 e timezas gant Marie Fouquet ; ur mab ha div verc'h o devoe.\nGoude København ez eas da Veijing (Sina) kent bout anvet da Bennkoñsul Bro-C'hall e Beirout (Liban) nebeud a-raok deroù ar Brezel Bras.\nPa darzhas ar brezel e 1914 e voe kaset da Gaero (Egipt), ma chomas e darempred gant kristenien Varonit Liban. En nevezamzer 1915 e voe galvet da Baris gant Ministrerezh an Aferioù estren evit difenn lodenn Bro-C'hall er feur-emglev a oa e go.\nPeogwir e oa anezhañ un ezel eus ar Parti colonial e savas F. Georges-Picot a-du gant ul Leuriadur melestradurel gall war Siria ha Liban er feur-emglev, pa felle dezhañ e renfe Bro-C'hall war ur "Siria glok" astennet eus İskenderun (e Turkia hiziv) betek Sinai hag eus Mosoul (en Iraq hiziv) betek aodoù ar Mor Kreizdouar. \nGoude sinadur ar feur-emglev kuzh e voe anvet da Uhelgomiser e Siria ha Palestina (1917-1919), ma voe Louis Massignon e guzulier, kent bout kannadour e Bulgaria e 1920 hag en Arc'hantina goude.\n(fr) CLOAREC, Vincent & LAURENS, Henry : Le Moyen-Orient au 20e siècle, ArmandColin, 2003 (ISBN 978-2-200-26614-1)\n↑ D'ar 25 a viz Ebrel 1920 e voe lakaet al Leuriadur e pleustr gant Kevredigezh ar Broadoù.\nAdtapet diwar « https://br.wikipedia.org/w/index.php?title=François_Georges-Picot&oldid=1809993 »\nKemmoù diwezhañ degaset d'ar bajenn-mañ d'an 3 Du 2018, da 20:38.


an erbeder - le passeur des mondes - Dan Ar Wern Official Website\n10 octobre 2016 1 10 /10 /octobre /2016 10:00\nVII - Ar Steredenn-Lostek hag ar Brezel\n( Dre Dan pe dre Wad )\nUn nebeut goude , tra ma farde kenderc'hel danevell hoalus e envorennoù hon fistilher touet , ' oa gwelet o tont brasoc'h un takad bihan-tre e penn an dremmwel .\nSaflikan a reas gwagennouigoù bennak ouzh kostezioù al lestr , o kemenn e tostae unan all , seurt bagig-pesketa dre dan a rede a-brez-herr war ar mor hag a roge gant he c'houc'h hirvoan an houloù glas .\nUr banniel gwenn louc'het gant ur groaz ruz-flamm ' veze savet a-us d'ar " Virgo Maria " war he gwern .\nKent en em lakaat a rafent war evezh e teuas er-maez daou vartolod bet gwisket henvel unan hag eben eus kof al lestrad !\nNeuze eo ma teuas war wel unan bennak all ur bugel gantan ivez . Mall bras dezhan adkavout e genderv , e stagas Roll , rak en e-unan e oa , da redek o kemer an dreuzellig koad a unane breman an daou vourzh .\nHag evit a selle ouzh ar boud kevrinus ur c'hougoul war e benn , a seblante par ha parez , yaouank ha kozh , leun a nerzh hag a gizidigezh war un dro , e vije bet diaes da gement hini anavezout e wir reizh ha pezh a guzhe tal enorus an den-se dindan un doare tog du kardinal kurunet ag e guchennoù-blev ken melen .\nLuc'hedennoù a strinke eus e zaoulagad tenval pa sellent garv ' vel ul loen gouez ouzh ar re all a-wechoù , ha pa veze distaolet enno sked he gwalenn-anv a liv ruz-sklaer 'giz tan ar c'huzh-heol , ' veze diskouezet drezo ivez pe beli un Doueez vrezelgar ma vefe ret doujan d'he gwall spered pep unan pe hini ur penngadour nerzhus na vefe den ebet gouest da dalan e gwirionez outan .\nHa memes !\n" Tangern , bez' e rankan larout deoc'h traoù mallus ! "\n" Mestrez ... ! Roll ! Petra'ta eo c'hoarvezet deoc'h ? " , ez erbedas an tad-kozh o stouin e zaoulin dirazi .\n" Klasket o deus e skrapan an hini eo ...\nAr marc'hadour rusian , a resisaas ar bugel zoken .\nEn ul lec'h distro e kambr-lestr ar c'habiten e kendivizas ent prevez ar re vras . Met n'hellas ket Yann mirout ouzh e levenez pa gavas en-dro e vignon ger a-vihanik !\n" Penaos e tiskuilhfen-se dit ? , a eilgerias dezhan ar baotr a lugerne bliv gant ur wenvidigezh divent e zaoulagad . Kredin a ran 'm eus adkavet va mamm wirion ! "\nPa serras an noz veuzet el loargann distanus ha goude ma voe sioulaet pep tra gwech loc'het lestr an Demplourien , e c'hellas adkregin gant e istor Tadig ...\n" ... An alouberien norman o doa lazhadeget kazi holl poblans Dol a zivizas ober o didamalloù dezhi da c'houde !\nNeuze em savas a-vern ar gouerien hag ar vro ' oa bet drastet ker spontus c'hoazh betek 1014 gant ur brezel-diabarzh nevez !\nMareadoù tud diniver deut a-ziwar ar maez a zevas kêrioù , kestell ha manerioù , o lakaat d'ar marv gwragez an aotrounien hag o trouklazhan o bugale .\nDaoust ma veze re yaouank c'hoazh he mab , hen lakaas Dugez Hawiz , intanvez Jafrez Berengar , da vezan anzavet warlerc'hiad heman . Gant ur maread noblansoù ez emgannas war ar maez armead Breizh o rein lamm dezho ha bout bet lezet nemet gwad ha ludu war he lerc'h !\nMet adarre e savas rendael a-zivout hêrezh Breizh , besterd bennak o tigarezin o lignez uhel da vreutaat ha kavet da abegin diwar gurunenn an dug ... " ( 11 )\nKent d'en em rein da gousket tamm-ha-tamm ' benn ar fin , e c'hourvezas Roll war ur vatarasenn bet goloet gant lien-gouel daoust da grizderi an darvoudoù-man c'hoarvezet kalz a-raok . Talvezout a rae dezhan moarvat , paourkaezh paotr , bezan deut skuizh-bras gant an trubuilhoù poanius ' oa erruet gantan diagent !\nDifrom-kaer ha diflach hervez lusk ingal ar mekanikoù e kendalc'has e gontadenn an ozac'h-meur evelkent .\n" ... An hêr-se , a veze diouzh e skrid-bez , " kaer ha brav e gorf , leun a frankiz ha largentez , kalonek ha deol-tre e vennozhioù " , a c'hounezas un drec'hadenn vras kent mervel d'ar c'hentan a viz Here 1040 , kontammet gant e falsvignoned an Norzh !\nRak en un doare ken leal ha didroidell ' oa difachet duged Vreizh ha re Normandi ken ' oa bet fiziet e Alan gant Roparzh an Diaoul o vont kuit d'an Douar Santel e 1034 da c'houarn ha meran e stadoù koulz ha derc'hel a rafe dindan e ward ivez ul labous-garzh ganet diwar an avantur , Gwilherm , a vefe lesanvet " an Alouber " en amzer-da-zont ! ( 12 )\nKoulskoude e steuzias kuit Roparzh 'pad e veaj .\nSetu perak ar Brezhon , hag en doa em lakaet da benn e arme , a zivizas kadorian Gwilherm en e lec'h . O terc'hel e bromesa e roas marteze displijadur evel-se d'ar re all a c'hoantae da zont da zug ha na zoujas ket d'en talvezout dezhan o lemel e vuhez digantan !\nNeuze e teuas istor doanius ar mab ' oadet a dri miz a-vec'h - ha piv 'oar evit perak ? - ' oa bet skrapet diouzhtu gant an eontr Eozen Pentevr !\nA-dra-sur e tizhas dezhan koulskoude Konan II , a zeue dre reizhvali war e lerc'h , ober anzav e wirioù , met pa zeas e amezeg krenv ha galloudus en doa rastellet dioutan an Normandi dre vuntran Alan , e sonjas darn eus an dud e oa aet e benn e belbi !\n" Gourc'hemenn a ran dit va resteuler va Douar , pe anez on mennet d'ober brezel dre dan pe dre wad ouzhit ! " , a grias trumm warno hor reder-mor bet dalc'het gant ar c'hoari e zivreder er vann ' pad m'o doa tizhet sklokadennoù e vouezh barroù uhelan dreistdiraez adalek ur son boud betek ur son skrilh ! ( 13 )\nMet evit respont da gement hini nemetken eo bet laret e c'hounezas gant e arc'hant Gwilherm chamberlank Dug Breizh a gontammas d'e dro " korn , lerennoù ha manegoù e vestr ... "\n' Hed daou kantved ' oa an navet Prins bet lazhet gant an Normaned evel-se !\nNeoazh , ne harzhas ket meur a varc'heg da vont kuit da aloubin Bro-Saoz e 1066 , ken sur ' veze pep hini anezho , rak m'oa bet treuzet an oabl gant ur steredenn-lostek a gemenne reveulzioù bras , ' oa bet benniget an aloubadeg-se gant Doue !\nDAN AR WERN - An Erbeder ( Kentan Kelc'h ) - VIII - Brezel ar Groaz - Trede Lodenn - 10 - E Grez Marc'heien ar Bloavezh Mil - VII - Pep gwir miret strizh - All rights reserved - Tous droits réservés . " An Erbeder " ( Le Passeur Des Mondes ) , copyright 2005 SGDL / Dan Ar Wern hag Arbredor.com 2007 ha 2008 ( Numerical Version ) - Breton Version / E Brezhoneg .\n11 - Hawiz Normandi ( pe Havoise ) , ganet en 977 ha marvet e Roazhon d'an 22 a viz C'hwrevrer 1034 , prinsez norman , merc'h da Richarzh Ian " Dizaon " , dug Normandi , ha d'ur brinsez viking a wad uhel , Gunnor .\nDimezin a reas Jafrez Ian Berengar , kont Roazhon ha dug Breizh ( 992 - 1008 ) war-dro 996 .\nTrederannourez ha lezdugez e oa pa varvas an dug da c'hortoz ken na vije bras a-walc'h o mab Alan III da ren ar vro .\n12 - Alan III ( 997 - 1 a viz Here 1040 ) , mab ha warlerc'hiad e dad Jafrez Ian Berengar . " Roue Breizh " e lavare bezan ivez .\n13 - Konan II ( 997 - 1 a viz Here 1040 ) , mab ha warlerc'hiad Alan . Rankout a reas em zizober da gentan eus gwardoniezh dic'houzanvus e eontr Eozen Pentevr ( 999 - 1079 ) , enebour Gwilherm Normandi ( 1027 - 1087 ) lesanvet " Ar Bastard " ha goude " An Alouber " .\nMab bastard Roperzh an Diaoul pe " Hollgaer " hag Herleva , e teuas da vezan heman Gwilherm Ian Bro-Saoz goude emgann Hastings ( 14 a viz Here 1066 ) .\n17 mars 2015 2 17 /03 /mars /2015 13:42\nAN ERBEDER ( Kelc'h Kentan ) - VII - Sevenidigezh - 9 - Gaeltacht - III - Arbor Mirabilis 1 / Reze - Reverie - Rêverie - Breton Version / E Brezhoneg .\n" Sellit , hag e oa ken glas-se ar gwez en hoc'h hunvre ?\nHa c'hoazh dindan ar man e sourr dourioù kuzh ,\nKlevit , met ne larit mann ...\nO sevel an eor da vont kuit e loc'has ar " Vari-Vorgan " d'an noz war-lerc'h .\nKregin a reas da gemer lans gant an avel , amur gouelioù ar vag en he stribourzh .\nGwech bout bet gwelet ganto gouleier diwezhan Pennsans , ne voe ket pell ar voused da zistrein en-dro d'o c'hambr .\nGourc'hemennet ' oa bet d'ar mekaniker nerzhan e ijin-tan pa sachas Tadig hep sonjal war e gorn-butun ma vandrouilhe nervus beg anezhan o sellout pizh war e api ouzh linenn an dremmwel .\nO vezan taolet ha distaolet gant ar c'hoummoù e roge al lestr bommoù spoum , hag aridennad an eonenn o lakaat froud e kalon ur vorganez vorgousket a veze sklerijennet ivez gant nakr al loargann morlivet .\nNotennoù hiraezhus ha pounner a vouskane sonerezh ar gwag bet pouezet muioc'h c'hoazh warno gant horell ha gwint ar vatimant stronset-distronset a c'hoarie didermen anezho 'vel ur gensonadeg vorel dre gorzennoù lies he c'houc'h etre languz ha bourzhell-izel , kef-dasson divent a veze henvel ouzh ur wir c'hwezherez-ograoù !\nWar-eeun da Vanav e verdefemp en doa kemennet dimp ar c'habiten ha du-hont e vefe graet un ehan e derou an endervezh e porzh Doolish .\nGourvezet war e fled e sonjas Yanig en devezh dispar edo o paouez bevan .\nSeblantout a reas dezhan klevout c'hoazh lavaroù iskis ar marc'hadour .\nNa petra ' ta c'helle bezan an islonk spontus Corryvreckan-se - Coire Bhreacain 'vel ma lavare ar Skosiz e Gouezeleg - ha ken arvarus ken ' oa bet lonket bigi her e-leizh gantan ha ma oa ret em ziwall dioutan 'vel un euzhvil nevez al loc'h Nis ?\nHag ar " Bann Gwer " burzhudus-se , seurt " skerb Valkirienned " m'en doa komzet anezhan dezho ? ( 23 )\nNe zaleas ket ar c'hoant kousket da zont dezhan , o touezian hervez e faltazi stultennoù e hunvre da wirvoud ken tost an eurioù diwezhan .\nO c'hoari toull-kuzh gant Roll er mintin-man en doa en em gollet hon paotr e milendall ar straedigoù kernevat .\nUn den iskis a zifoupas trumm eus un ti kozh dismantret hag en doa laret dezhan n'en doa ket ezhomm kaout aon rak bout bet kaset diwar an hent mat met d'ar c'hontrol e heulfe hini Ogma , kampion Iwerzhon ! ( 24 )\nGwisket gant ur jobelin a liv du , e tenne un tamm d'ar sorserez Savenneg war agripa Mona , hini he doa diskuliet e zazont da Varkiz ar Pontkaleg . ( 25 )\nHa den ebet n'en dije gouezet he oad e gwirionez , ken lufr ' oa he dremm 'vel sklasenn ar mor .\nMoarvat e kavas dezhan an deskard-martolod e vije bet a-walc'h marteze d'avelioù bras an diavaez he garanin don muioc'h ha leuskel houlennoù gwenn-kann he blev da vont er-maez eus he c'habell gant ar gorventenn !\nHa gwech e oa ur verc'h he daoulagad leun a bailhour alaouret o steredennin !\n- Melisenn on , a gendalc'has he mouezh heson , henvel ouzh sonerezh kalirioù ar bleunv a dride gant karantez he flourigoù warno , a sonjas don ennan an den yaouank .\nAnavet 'c'h eus ac'hanon p'emaon o tarnijal 'vel ur c'hwibu-luc'h war lein ar mogerioù-krenv ?\n... o vont war vale dindan al Loar ' kreiz an noz Valpurgis , maen-harz miz Beltain , pe vouchet gant ur ouel-spes 'c 'heus va gwelet o stranin dibreder ' pad miz Gwengolo ' hed ar stêr Av war bont ar Sekred ?\nGraet ' vez Lisenn gant tud ' zo ac'hanon , evito an hini ' zo bet emaon hag evit all an hini ' zeuio ... Kaer eo fichet va zilhad , liv 'r gevrin warnan ...\nDre he muzelloù diwel e tinije gerioù eus bro ar skeudoù , o zon lemm ha flour o voustran war galon ar c'housker bet tec'het da benn noz ar rouantelezhioù dreistenvor ...\n- A-wechoù c'hoazh ' vez graet Viviana ganin-me ... ( 26 )\nFinval a rae diehan ar bugel . Pizennan a rae beradennoù c'hwezenn war e dal .\nStoket-distoket e spered gant ur stourm feuls-dispis edo o paouez damwelout bezans ur c'hrouadur dianav ha marteze diaoulek ennan ? Steuziet e oa buan koulskoude , o vont kuit diwar-nij gant e zivaskell zamc'hlas p'en em gavas gounezet gant un nerzh peoc'hleun !\nNeuze e tibunas d'an tizh ruz skeudennoù e vuhez : ur bann heol en em sile ' dreuz toennoù ar c'hastell ... Trec'hin a rafe war un toull-bac'h tenval kent dieubin e garc'hariadez vrav ouzh tonioù skiltr un drompilh hag ouzh kroz mandoreoù o taboulinan galv an doueed vadelezhus !\nHa kuit da goll roudoù e goulm e pignfe war vord ouzh he heul da seizh avel he lestr !\nPelloc'h , perak ne glaskfe ket anezhi war un enez gollet he zornaodoù bout bet ganet eus tonnoù dirollet ar mor 'vit doare ?\nMil korriganez a zifoupfe eus ur c'hev hudel da saludin donedigezh o Rouanez , an hini a varc'hegfe an Unkorneg meurdezus ' kreiz ur poultr stered !\nHa ne vefe ket annez ar Gral , marteze , diwallet-mat gant daou leon ha bet dizoloet un deiz gant Lanselod bamet d'e vommoù sklerijenn zallus ha berrbad ?\nSetu Avallac'h , enez wenn ar gwez-avaloù , rouantelezh an nav c'hoar ma 'z eo Morgan hini gaeran anezho , plac'h leun a goantiz a c'hell ivez ho parean gant he louzoù ' raok dezhi nijal en-dro a ster da ster dre nenvoù didermen da vro meuriadoù an doueez Dana !\nSetu Emain Ablach , douar an promesaoù goloet a zelioù aour hag a vein-strink ma vez daoulagad ar merc'hed o lugernin luc'hus gant skedoù-noz ar safir hag an azurit ennan !\n" Bez' ez eus tri gwez ruz-sklaer war dreuzoù ar C'hornôg ... Bez' ez eus ur plac'h en ti nobl 'zo dreist d'ar re all ... Rak eo gloazet kalon pep den dre nerzh karantez anezhi ... " ( 27 )\nHa mont a rafe betek an Inizi Gall da zivinout annezlec'h kann an Doueed , mammvro ar " Fir Bolg " hag ar " Fomoire " ken alies meneget gant e vamm ?\nGwelout a rafe ivez o tont er c'houmoul du leun a luc'hedoù gouez harnezioù tenval an " Tuatha Dé Danann " , distaolioù skedus o gouloù o strinkan dre gantadoù da stourm ouzh tenvalijenn enezeg an Norzh ?\n- A-drenv d'o listri-tan o deus kuzhet an Heol 'pad teir noz ha tri deiz ! , eme ouzhpenn ar gonterez all , e vamm , da souezhan muioc'h c'hoazh an dud a selaoue outi . Hag e teue eus Kassiopeia 'vel ma vez lavaret ... Nemet e vefe eus ar C'harr-kamm Bras a vez anvet ivez Karr Arzhur ? ( 28 )\nSkeudenn splann , ouzh petra a sellez er blaenenn ?\n" Trec'het o deus Balor e skin loskus ... Nuada , o fenn-vras gant e gleze skedus , en deus kollet e vrec'h e kadoù Maighe Tuireadh ... " ( 29 )\nDassenin a reas pell ar c'homzoù-se 'vel un diougan e don-donan e emskiant .\nHa ne oa ket Manannan e wir dad , a ren war Geltia hag holl vorioù-bras ar blanedenn ? Ne oa ket en e-unan , bleinier an eneoù , a c'halve e vugel d'e gas da Dir Na nOg ?\n" Anaout a raio Fiachna 'vit e vab ... " ( 30 )\n- An Alc'houez a roio dit , eme Melisenn addiskouezet trumm .\nDalc'h sonj eus daou c'her a bouez pa weli an islonk . Na c'hlask ket d'am c'hompren ! Rak an dra-se a zisonji 'vit ar pred ... O terc'hel koun dispis eus ur c'housk fall nemetken ... Met ' vi bountet war bont ar vag pa vo erruet anezhi dirak ar poull don !\nHag e lari ar gerioù-man 'vel un dae : ARBOR MIRABILIS !\nMont a reas kuit goude ar sorserez .\nDAN AR WERN - An Erbeder ( Kentan Kelc'h ) - VII - Sevenidigezh / Gaeltacht - Eil Lodenn - 9 - Gaeltacht III - Arbor Mirabilis 1 ( Reze ) - Pep gwir miret strizh - All rights reserved - Tous droits réservés . " An Erbeder " ( Le Passeur des Mondes ) , copyright 2005 SGDL / Dan Ar Wern hag Arbredor.com 2007 ha 2008 ( Numerical Version ) - Breton Version / E Brezhoneg .\n23 - Gwelit an notenn gent ( 22 ) .\n24 - Ogme , doue ar Gelted kozh ha kampion an " Tuatha Dé Danann " , ' voe lazhet siwazh e-kerzh eil emgann " Magh Tuireadh " . Breur Dagda , an doue-drouiz , e ra ambroug da eneoù an Anaon betek ar bed-all .\n25 - Chrysogone-Clément de Guer ( 1679 - 1720 ) , markiz Pontkaleg a oa gantan orin " Irienn Bontkaleg " . Dibennet e voe d'an 26 a viz Meurzh 1720 : " Marv Pontkaleg " , I , 46 , Barzaz-Breiz .\n26 - Melisenn , boudig vojennel a vlein Tonkad mab-den ( gw : Jean Markale , " La Femme Celte " / Ar Vaouez Kelt , Payot 1972 ) .\n27 - Emain Ablach pe Avalon , annezlec'h ma chom ennan doueed ar bed-all ( mojennoù Iwerzhon ) . "Ablach" a dalvez " Aval " , frouezh an divarvelezh . El lec'h-man 'vo dihunet un deiz ar Roue Arzhur ha n'eo ket marv met kousket hepken e gwirionez hag a zeuio en-dro en dazont da adunanin an div Vreizh o savetein evel-se ar Vretoned . ( gw. ivez : " Ar Vaouez Kelt " ) .\n28 - " Tuatha Dé Danann " , Tud pe Veuriadoù an doueez Dana / Danu , poblad mojennel Iwerzhon . Trec'h int d'ar " Fir Bolg " d'ar c'hentan a viz Mae ( Beltan ) e-kerzh kentan kad " Maighe Tuiread " . Gw. : " Lebor Gabala Erenn " ( mitologiezh Bro-Iwerzhon ) , " Ar Gelted ha Sevenadur ar Gelted " ( Les Celtes et la Civilisation Celtique , Payot , 1969 ) , gant Jean Markale ) , hag " Ar Gelted / Les Celtes " , Robert Laffont , 2000 , gant Venceslas Kruta .\n29 - Gwerzennoù menneget gant Jules Verne en e romant " Ar Skin Glas " ( Le Rayon Vert , 1882 ) , pennad XIV , bet awenet dioutan gant " Fingal " , kan kentan barzhonegoù gouezelek " Ossian " ( 1760 / 1763 ) dastumet gant James McPherson , bet adskrivet ar re-man goude gant Musset :\n" Kannadez pell morlivet en noz foll ,\nDa zremm ' splann holl ' dreuz gouelioù 'r c'huzh-heol ,\nSterenn , ouzh petra ' sellez er blaenenn ?\n30 - Roue Emain Ablach , doue ar mor , eo Manannan Mac Lir , pareer hag hudour , liammet ouzh Enez Manav . E wreg Fand ( Gwennili ) ' zo deuet karantez dezhi 'vit Cu Chulainn , haroz Ulad .\n- gw : Tochmarc Etaine / Lez Etain , mitologiezh Iwerzhon , " An Drouized " ( Les Druides , 1986 ) gant Françoise Le Roux / Christian J. Guyonvarc'h , Ouest-France Université hag albom Alan Stivell anvet " Mojenn " ( Légende , 1983 ) - Keltia III Music - All rights reserved - Pep gwir miret strizh .\n- Arbor Mirabilis : " An Erbeder " , XII , 12 , notenn 29 .\n" An Ti Achantet " , II , 3 , notenn 17 .\nPosters : Nadja Mikkilä , all rights reserved .\nFilm : " Brocéliande " ( 2002 ) sevenet gant Douglas Headline ha c'hoariet gant Cédric Chevalme , Elsa Kikoïne , Cylia Malki , h.a ... All rights reserved .\n* " Stok Ouzh an Enez " ( Youenn Gwernig ) sonet ha kanet gant Alan Stivell en e albom " Trema an Inis " , copyright Keltia III , 1976 - All rights reserved / Pep gwir miret strizh .\n22 janvier 2015 4 22 /01 /janvier /2015 12:07\nAN ERBEDER ( Kelc'h Kentan ) - VII - Sevenidigezh - 9 - Gaeltacht - II - Ninv Diarmuid ( Doan Vras Ziarmuid ) - Détresse de Diarmaid - Diarmuid's Distress - Breton Version / E Brezhoneg .\n( Beaj d'an Inizi )\nII - Ninv Diarmuid\n( Doan Vras Ziarmuid )\n" Divinout a ran ar mor-se end-eeun , a strink e zour war draoù ha sonjennoù , o lakaat hunvreoù da vezan frouezhus hag o vrasaat arvest ar bed ... "\nZavier Grall - " Ar Marc'h Kousket " , VI .\nMuioc'h a aon 'get a c'hloaz e voe , n'oa ket pell Pennsans . ( 17 )\nTuchantik ' oa gwelet Penn an Wlas , penn ar bed e Kernev-Veur ma vez komzet anezhan gant Hudson , an naturour , gweledvaoù hiraezhus un ene kollet gantan , a gav en-dro ' benn ar fin e hunvreoù du a garantez bet chomet war o c'hoant e rouestl ur bern reier mesk-ha-mesk 'vel strewet a bep tu : kelc'hiad gwagoù didermen , stok elfennoù , penseoù didruez !\n" Follentez an avel ' dreuz ar c'herreg ... Mor-bras tenval ... Red-dired ur pikol houlenn vras du ... Maread mouezhioù rust ar mor ... " ( 18 )\n" N'out ket bepred ar c'hrenvan ? , a c'houlennas dezhan Roll , sonjus e zremm , ' dreuz al lomber .\nRein an hini ' ra ' r mestr-se disuj-kenan 'vel ma oar adkemer pep tra , peurbadel ha digemm ma'z eo dre red kounnaret e donnoù 'trezek an aod , c'hoant bras debrin ha kement a itik 'vit krignat reier ha lannoù gantan ' pad ma lamm ha dilamm ar chal ret ha kildrouk e gildroennoù kent ma teu an dichal hag en em denn ar mor a-drenv en diwezh !\n" Netra na den ne vefe gouest da zerc'hel penn outan ... " , a sonjas da c'houde hep klemm ebet o tont war e du ' keit ma eveshae ouzh an hini a zismantr ivez nebeut-ha-nebeut dre uz ar milvedoù touell hon galloud-ni bet savet , ma'z eo , war neuz ur vrasted zister en doa asantet lakaat da lugernin 'vel ur c'hastell el Loar dirazomp .\nHag an trouz boud-se ' don grec'hier iskis krignet gant ar mor ?\n" Petra 'ta ar skeudenn-man ? , en em c'houlennas dezhan e-unan Yann yaouank o kredin divinout ' oa hini an achantour Marzhin pa zeue en-dro d'e sonj danevelloù bet graet dezhan gant Mona diwar-benn barzhed hag " harpeors " o kanan e vojenn 'baoe kantvedoù : notennoù sklintin o veran diouzh andonioù deut frondoù , o kendeuzin da c'houde e dourioù strink a lamme eus binvioù nenvel ar vusikerien e tolzad re ar mor-bras fuloret dic'hortoz , e arfleu o poentaouin ar gevrollen veurdezus !\nEmichans ' ouie se Tadig , en ' oa bet souezhet outan !\nE penn e nerzh ' oa aet da ziskuizhan un tamm ar c'habiten 'n e gambrig , o fiziout ar stur d'e eil .\nMoarvat , n'en dije den ebet kredet komz mui anv dezhan eus ar mordreizher " La France " , ' oa aet ken hardizh da ugent skoulm , muioc'h 'get biskoazh , dirazan , o stankan hent e zre-dan , tost-kaer toullan e gouc'h zoken !\nDarbet ' oa bet bout bet stoket gantan !\nHa n'oa ket bet o teurel dismegans war Vreizh un anv 'vel e hini , a sonje ouzhpenn , pe reut ha dibalamour e emzalc'h 'n he c'henver da nebeutan ?\nNe rae forzh dezhan gouzout piv en doa graet ar mell fazi bageal-se a-hend-all : ken buan ha tenval ' oa aet pep tra a-daol-trumm na oa ket bet amzer lakaat ar c'horn-boud hag ar sinaloù goulaouek da vont en-dro !\nNa petra ' ta !\nAnat ' oa e bourzh ur vatimant a-vent gant hini ur mordreizher atlantel ur yoc'had reiziadoù ha rikoù kalz muioc'h aozet modern d'en em ziskouezh .\nGoap a rae a-wechoù ar " Vari-Vorgan " , hi , eus skinbellskriverioù .\nMet ' oa tu d'ar barez ken kozh ha feal-se d'ho souezhan diouzh an aez he doa d'hen ober he-unan , o chom he doareoù hep bezan 'vel re an dud voutin : dre santout muioc'h 'vel ur varzhez e rae ... Setu tout !\nOuzh taol ur " pub " eus ar gêr ez ejod en abardaez-noz .\n' Kreiz e sal vogedet e frapas un delennourez evezh an arvesterien .\nWar a veze laret etrezo , e teue eus ur brovins a-bell ha pa gane , e lakae buan anezho da devel douster heson he mouezh hoalus . Tridal a rae kalonoù an dud gant ar from neuze pa zifoupe mil son sklaer eus he benveg hud , ha pell garanet don enno ' voe-i mezevellet gant pezh a chome eus he fozioù , seurt gwrez karantez troet evito da spered , emskiant hollvedel !\nHa kement ' oa bet goursavet ha boemet ar selaouerien gant huderez he rodelloù alaouret-se , ken e seblantas brasaat ivez tamm-ha-tamm ar gwel anezhi he haelded , he dudi en o c'halonoù , o tizhout o leunian anezho gant karantez Doue ' benn ar fin ...\nDianav ' walc'h ' hanvale bezan he yezh neoazh , 'vel difluket eus istor mab-den , met diwar un dra vurzhudus bennak e ouie pep hini gant aez gerioù a gane , oc'h evan anezho 'vel un nektar eus rouantelezhioù aeled .\nO tisteuler sklerijenn o gwirionez meur e chenchas neuz ar c'haeran mojennoù he dornioù ampart o c'hig treuzwelus .\nHa 'vel ur Mann e skuilhe ar c'hwistentin-se diweuz hoalus an Achantourez ...\n" Va lakaet hoc'h eus e ninv an argoll , a Gràinne ... Va skrapet hoc'h eus digant palez ur roue da gas va buhez en harlu ...\nO tremen va deizioù 'hed traoniennoù du an ankouazh emaon 'vel ar c'harv pe an demm ...\nHa b'lamour deoc'h 'm eus kollet va douaroù da viken , ha va bigi o gouelioù gwenn war ar mor ... " ( 19 )\nUnan nevez o c'hoarzhin ' bouez e benn ' zivorfilas pep hini eus an doare terzhienn-gousk ' stroll-se . Hag o rein lec'h d'ur maout a zen , seurt tourc'h-paotr bever brav a forbannas parfeted rik an holl zud o tigerin an nor ' oa bet tec'het ivez didrouz an arzourez .\nSeblantout a reas an den anavezout mat an " hini kozh " , rak eeun ez eas davetan .\nSouezhet-tre ' oa neoazh gant ar sioulded nevez-se war e zro .\nIstor Diarmuid ha Gràinne a roas dezhan da c'houzout Tadig .\n- Iskis eo , a grogas da zisklerian ar gweladenner o komz ' giz Rusianed o vageal war ar stêr Volga , mourroù ur penn-bras Tatar dindan e fri . ( 20 )\nKuitaet 'm eus keoded Winchester ma vez kavet an Daol Grenn vrudet enni - gouzout ' ouzoc'h ? - ha gwelet 'm eus ivez dismantroù kastell Tintagell o tont aman , hini kavell Roue Arzhur ! ( 21 )\n- Na petra 'n diaoul 'maoc'h ' vat 'c'h ober dre-man ? , a droc'has krenn dezhan an tad-kozh hag , evit ur gwel , ne c'hoantae ket lakaat un anv bennak war e zivizer espar .\n- C'hanta , Tangern , 'vel boaz , ober kenwerzh gant aferigoù all ... , a zic'hargadennas ar gour ha na baoueze ket a finval an daol gant e gof bras 'vel hini ur manac'h ' greiz ober un taol-sell goapaus da Houarn Pogam !\nLeal e oa e gwirionez ?\n- Ha 'vidoc'h 'ta ? , a eilgerias , liv ar gwidre n'e zaoulagad laouarn . Klask a rit spes Izold ?\n- Um ... , a c'hrozmolas hor bleiz-mor un doare souezh war e fas , ha rak m'en en gave un tamm en arvar en doa sachet teir gwech lerc'h-ha-lerc'h diwar e gorn , o tont a-benn da beurveuzin 'n ur " fog " saoz dibar e amezeien 'vel-se ' pad ma klaske chench kaoz rak aon a ziskulian pezh en doa divizet d'ober gant e lestrad .\n- 'Vidon me ... ? , a anzavas outan war evezh 'vit echuin , d'an Norzh e tennan , va fratikoù eo 'man ivez ...\n- Oban ? a zichekas e c'houlenn dezhan ar rusig slav e ( fals ? )vourrennoù perlezennet gant restachoù eon e vier vrun .\nSouezhet ouzh e spiswel ken trumm e ruzias feuls divougenn ar moraer .\n- Penaos ' c'hellit ... ? , a ronkas hep gouzout petra respont .\n- Ar Graal end-eeun , a zistroas an all o tarzhan da c'hoarzhin lein e c'henou . N'oc'h eus ket klevet komz eus ar Skin Glas biken , e eilstumm skosat ? Dleet eo dezhan ' zo bet roet ar chans d'e welout divinout an dazont ha dizolein sekredoù an askre ... ( 22 ) .\n- 'Giz pa selaouer ouzh an Itron he zelenn hud ? , a sonjas Roll en doa strivet kalz da chom hep mont da gousket , ken sebezet ' oa bet gant an istorioù hoalus-se ...\nDAN AR WERN - An Erbeder ( Kentan Kelc'h ) - VII - Sevenidigezh / Eil Lodenn - 9 - Gaeltacht II - Ninv Diarmuid - Pep gwir miret strizh - All right reserved - Tous droits réservés . " An Erbeder " ( Le Passeur des Mondes ) , copyright 2005 SGDL / Dan Ar Wern hag Arbredor.com 2007 ha 2008 ( Numerical Version ) - Breton Version / E Brezhoneg , copyright 2012 .\n17 - Pennsans ( Pensans e Kernevek ) a dalvez " Beg-Santel " . Porzhig-pesketa Kernev-Veur .\n18 - William Henry Hudson ( 1841 - 1922 ) , evnoniour , naturour ha skrivagner arc'hantinat , breizhveuriat a orin , oberour " Land's End , a Naturalist's Impressions in West Cornwall " ( 1908 ) .\n19 - Mojenn Iwerzhon " Diarmuid ha Grainne " ( Heuliad Finn = Fiannaiocht ) bet meneget ' barzh levr Jean Markale ( 1928 - 2008 ) : " L'Epopée Celtique d'Irlande " ( Meurzanevell Gurioù Harozed Bro-Iwerzhon " ) , Payot , 1971 .\n20 - " Bageerien ar Stêr Volga " , kanaouenn hengounel rusian .\n21 - Winchester , kêrbenn gozh rouantelezh Wessex ( Kontelezh Hampshire ) ma vez kavet enni an Daol Grenn ( Hall Bras ar c'hastell ) .\n- Tintagel / Trevena ( " Tre War Venydh " e Kernevek ) 'zo ur gêriadennig war an aod er biz da gontelezh Kernev-Veur , lec'h genidik ar Roue Arzhur ha kastell ar brinsez Izold .\n22 - " Ar Skin Glas " ( Le Rayon Vert , 1882 ) , romant Jules Verne awenet gant un anadenn weledel , seurt skleur liv ur gwervaen o strinkan war an dremmwel pa guzh an heol .\nLuc'hskeudennoù : Gwenaël Kerleo , Axandâra , telennourezed .\nTaolenn : " The Lugger Inn " gant Don MacLeod , arzour Porth Ia ( St.Ives ) .


Ur pennad India (disheñvelout) zo ivez.\nGer-stur : सत्यमेव जयते "Satyameva Jayate" (Sañskriteg)\nKan broadel: Vande Mataram\n- Prezidant Ram Nath Kovind\n- Kentañ ministr Narendra Modi\n- Hollad 3.287.263 km² (7vet)\n- Dour (%) 9,56\n- niveradeg 2015 1 251 695 584\n- Stankter 3.41/km² (2añ)\n- Hollad $4.060 trillion ([[Roll ar broioù dre o PDK (PGP)|]])\n- Keidenn $3.339 ([[roll ar broioù dre PDK (PGP) dre zen|]])\n0,519 () (119vet)\n3 Rannadurioù India\n4 An arouezioù broadel\n4.1 Ardamez broadel\n5 Ar yezhoù\n6 Ar relijionoù\nBodet eo 250 milion a dud en un harz-labour bras e miz Du 2020.\nLec'hiadur: etre al ledredennoù 8° 4' ha 37° 6' norzh hag an hedredennoù 68° 7' ha 97° 25' reter.\nHirder an aodoù: 17 600 km.\nIndia a ya d'ober al lodenn vrasañ eus iskevandir Indez a zo etre plakenn dektonikel India ha lodenn gwalarn ar blakenn indiat-hag-aostraliat. Lod eus tiriad ar stadoù en norzh hag er biz zo lec'hiet e torosad an Himalaya. Ar peurrest eus India an norzh, ar c'hreiz hag ar reter zo tiriadoù strujus plaenenn ar Ganga. Er c'hornôg, e-kichenn gevret Pakistan emañ dezerzh an Thar. India ar su zo evit al lod brasañ pladennoù ledenezel an Dekkan, etre daou dorosad aodel gant un torosennadur diblaen, re Ghat ar c'hornôg ha re Ghat ar reter.\nTreuzet eo ar vro gant meurstêrioù evel ar Ganga, ar Brahmapoutra, ar Yamunâ, ar Godâvarî, an Narmadâ hag ar C'haveri. Teir enezeg zo, en o zouez ar re Lakshadweep, hag a zo er-maez aod ar mervent. Bez' emañ ivez aradennad volkanek inizi Andaman ha Nikobar er gevred ha re Sunderban e delta ar Ganga e Bengal ar C'hornôg. An hin indiat a ya eus hini an trovanoù er su betek hini kerreishoc'h an norzh e-lec'h ma vez erc'h a-hed ar goañv e norzh an Himalaya.\nHin ar vro zo levezonet gant an Himalaya ha dezerzh an Thar. An Himalaya ha menezioù an Hindu Kush e Pakistan a harz ouzh an avelioù katabatek deuet eus Kreizazia. Rak-se e chom an tommder e lod brasañ ar c'hevandir kontrol d'ar broioù lec'hiet er memes ledred. Evit dezerzh an Thar a sach avelioù gleborek monson an hañv etre Mezheven ha Gwengolo hag a zo pennkaoz da lodenn vrasañ kouezhadurioù India.\nRannadurioù India[kemmañ | kemmañ ar vammenn]\nGwelet ar pennad Stadoù ha tiriadoù India\nUr c’hevredad stadoù eo India, pep hini gant e Barlamant hag e gouarnamant. Bez' zo eizh stad warn-ugent, c'hwec'h tiriad mui tiriad ar gêr-benn Delhi Nevez (New Delhi Capital Territory).\n3 287 240 km² eo gorread India. Bevennet eo gant Pakistan, Afghanistan, Republik Pobl Sina, Nepal, Bhoutan, Bangladesh ha Myanmar. 15 000 km a hirder eo harzoù ar vro.\nAn arouezioù broadel[kemmañ | kemmañ ar vammenn]\nAzouezioù broadel India\nKan broadel : Jan gana mana skrivet gant Rabindranath Tagore\nGer-stur : satyam eva jayate (ar wirionez hepken a zo trec'h)\nLoen broadel : an tigr\nEvn broadel : ar paun\nBleuñv broadel : al lotuz\nGwez broadel : ar banian\nFrouezh broadel : ar mangez\nArdamez broadel[kemmañ | kemmañ ar vammenn]\nArouez broadel India a zo anezhañ adskeudenn Leon Sarnath, e-kichen Varanasi en Uttar Pradesh. Hemañ a oa bet savet en IIIe kantved kt JK gant an impalaer Achoka evit merkañ al lec'h ma voe embannet da gentañ e aviel a beoc'h hag a frankizadur gant Bouddha da bevar c'horn ar bed. Setu e tiskouez an arouez broadel penaos e vez kadarnaet hec'h engouestl kozh evit ar peoc'h er bed hag ar volontez vat gant India a-vremañ.\nEmañ ar pevar leon (unan zo kuzhet war ar skeudenn), anezho arouezioù a nerzh, kalonegezh ha fiziañs, war ur sichenn ront. Gronnet eo ar sichenn-se gant pevar loen bihanoc'h, gouarnourien pevar c'horn ar bed: an olifant evit ar reter; ar marc'h evit ar su; an tarv evit ar c'hornôg hag al leon evit an norzh. Hag emañ ar sichenn-se war ul lotuzenn e bleuñv a vez taolennet ganti mammenn ar vuhez hag an awen grouus.\nAr ger-stur sañskritek satyam eva jayate enskrivet dindan an arouez a sinifi ar wirionez hepken a zo trec'h.\nGwelet ar pennad Banniel India\nGwelet ar pennad: Roll yezhoù ofisiel India\n17 yezh pennañ a zo, 844 yezh ha rannyezh all.\nAr relijionoù[kemmañ | kemmañ ar vammenn]\nRelijionoù pennañ: hindouegezh, islam, kristeniezh, boudaegezh, sikegezh, jainegezh.\nAdtapet diwar « https://br.wikipedia.org/w/index.php?title=India&oldid=1913221 »


Buhez ar Sent/1894/Ildut - Wikimammenn\nBuhez ar Sent/1894/Ildut\n◄ Franseza a Amboaz Ildut Tremeur ►\nGoude beza resevet ann donzur zantel, e tremenaz meur a vloaz o studia ar Skritur sakr hag ann holl skianchou all, hag o veza m’en doa eur spered lemm, e teuaz abarz nemeur da veza unan euz ann dud habila euz he amzer. Neuze e oue beleget gant sant Jermen a Aoserr, a ioa eat da ober eur bale da Vro-Zaoz evit ann eil guech, ha goudeze e savaz eur gouent nevez var bord ar mor, tost da hini Lan-Karvan.\nAbarz ar fin Ildut a lakeaz eunn all da ober skol enn he leac’h, hag a guiteaz he gouent evit mont da veva he-unan gant Doue enn eur plas distro bennag. Hed ar vech oa bet boaz da iun ha da dremen eunn darn vraz euz ann noz o pedi hag o vedita ; mes divar neuze e kreskaz c’hoaz he bedennou hag he binijennou, hag eur skrij eo klevet peger rust oa e kenver he gorf.\nAdtapet diwar « https://br.wikisource.org/w/index.php?title=Buhez_ar_Sent/1894/Ildut&oldid=30706 »\nKemmoù diwezhañ degaset d'ar bajenn-mañ d'an 20 Gen 2012, da 19:42.


Dereadegezh politikel - Wikipedia\nAn dereadegezh politikel eo ar gerioù a vez implijet da ober anv eus doareoù da gomz, pe da skrivañ, pe d'en em zerc'hel, mennet da chom hep feukiñ kredennoù relijiel pe ideologiezh un den pe ur strollad tud, pe da zoujañ ouzh tud disheñvel o emzalc'h pe o doare-bevañ diouzh hini an darn vrasañ eus an dud pe c'hoazh diouzh reolennoù normativel ar gevredigezh.\nKlask a ra ar yezh "dereat", da skouer, klask troioù-lavar evit komz eus revelezh pe Tuadur reizhel an dud hep lakaat un doare revelezh da vezañ an hini "dereat" nemetañ. Da skouer, chom hep implijout termenoù evel "pich-kaoc'h" evit kaozeal eus paotred heñvelrevel abalamour ma'z e anezañ un termen disprizius.\nPe klasket an tu, da skouer, da goazeal ha da envel tud eus sevenadurioù disheñvel diouzh an hini gantañ ar muiañ a bouez hep ma vefe lakaet anezhe da vezañ skeudennet en doare ma talvezfent nebeutoc'h evit ar sevenenadurioù pe an etniaoù pouezusañ, hag abalamour da se e vez kaozeet hini kentoc'h eus inuit (unander: "inuk") kentoc'h evit "eskimoed".\nUnan eus palioù pennañ ar yezh dereat-se, bet treuzimplijet an termen-se da c'houde, a denne d'an doare ma vez skeudennet ar maouezed er yezh en un doare digempouez e-keñver ar wazed ha klask diskoulmoù evit lakaat an implijoù-yezh da vezañ kempouezoc'h pe neptuekoc'h.\nUr yezh "ijinet" an hini eo neuze, ma klaskas a-ratozh-kaer kemmañ er penn-kentañ an doare ma soñj an dud e-keñver an dud all dre kemmañ an doare ma vez implijet ar yezh gante, levezonet don gant damkan Sapir ha Whorf. Klask a reas lakaat war wel ar rakvarnioù kevredigezhel a c'helle bezañ kuzhet dre an doare da implijout ar yezh evit dont a-benn da sevel ur yezh neptuekoc'h.\nAdtapet diwar « https://br.wikipedia.org/w/index.php?title=Dereadegezh_politikel&oldid=1809469 »\nDernière modification le 29 Her 2018, à 13:04\nKemmoù diwezhañ degaset d'ar bajenn-mañ d'an 29 Her 2018, da 13:04.


Kafe deiz kentañ ar blez e Ti Douar Alre - Ti Douar Alre\nKafe deiz kentañ ar blez e Ti Douar Alre\nUn taol lañs a-feson a zo bet roet d'ar blez nevez d'ar sadorn 26 a viz Genver e Ti Douar Alre. Un daou-ugent den bennak a zo daet. Moaian a vehe bet bout niverusoc'h, ha klasket e vo ober gwell a-benn ar blez. Gwin, kafe, katev, krampouezh d'al laezh - ne oa ket a gatevenn ar rouannez, na ne oa!… Spered ha doare Kafe Deiz kentañ ar Blez gwezharall enta. Un digarez d'en em dolpiñ un herradig etre tud hag a labour asampl e-pad ar blez. Ur gouelig etrezomp, diardoù-kaer, pell-mat a-zoc'h pompadoù an overennoù-bred pe ar gosperoù a ganer e pep kumun a-hed miz Genver.


Pajenn:Instructioneu santel ar er gurionnéeu principal ag er religion, 1790.djvu/207 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/207\nNe faut quet castiein bugalé ma n’ou dès méritét ha hemb ræzon : ne faut quet ou goal-drætein nac ou bourreàuein é sigur ou horrigein : mæs réd-è ou hastiein revè er ræzon hac ou oaid, guet un doustér ferm, guet caranté doh Doué ha doh-t’ai, eit ma veint gùel, parfættoh, santelloh. A pe uélér guet-t’ai un dra benac e eèllehai ou doug d’offancein Doué, réd-è ou avertissein guet doustér, ou menace guet caranté, ha mar bai rét, ou hastiein eit Doué : rac ne zeliér quet scoein hemb avertissein ha larèt perac-vai. É gurionné, ne ouzan quet penaus hanhuein certæn tud-ç’ou péré eid un nitraiq ma vanq ou bugalé, e sco ar nehai goah eit pe vehènt lonnèt brutal ; ha ne rant cas eit ou gùélèt é péhein : ind e gav memb ur bourd ma houyant offancein Doué. O tud hemb Religion !\n8.° Anfin un tad hac ur vam e zou obligét de rein scùir vat d’ou bugalé ; de larèt-è, ou désquein mui dré ou obereu eit dré ou honzeu : rac, é-mé S. Leon, en exampleu e zou creihuoh eid er honzeu. Dihoalleènt enta, é mé S. Jerom, ne uélehai ou bugalé guet-t’ai un dra-benac e vehai occasion dehai a offancein Doué. Caër en dou un tad hac ur vam rein aviseu santel d’ou bugalé ; mar dislarant ou honzeu dré ou obereu, ind e rei, peb-unan d’é sort, goah eit pe larehènt gronce dehai gobér en droug. Caër ou dou mêlein dehai en tamperance, er vertu a burtæt, ma ne uélant guet-t’ai meit débauche, chérvad,\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/207&oldid=128745 »


Buhez ar Sent/1912/Anna - Wikimammenn\nBuhez ar Sent/1912/Anna\nEr bla 1623, e oa en Keranna eun tieg hep deskadurez, daou-ugent vla d’ezan, eun den eus ar re wellan, e hano Yvon Nikolazig. Pep tra, adalek e vugaleach, en devoa e laket d’ober anaoudegez gant santez Anna : hano e geriaden, konchou ar re goz, miret gante ar zonj eus chapel ar Bosenneu, an treo souezus en devoa gwelet o tigouezout er park-ze. Deut oa da garet kement mamm ar Werc’hez, ma n’he galve mui nemet e vestrez vat.\nDudi gwalc’h o c’halon, e stoujont raktal da bedi an Itron santez Anna. Ar vrud eus ar neventi-ze a yeas dre ar vro, evel eul luc’heden. An ôtrou Rosmadeg, eskob Gwened, a lakas ober eun enklask. Pardonerien a ziredas ; miraklou a c’hoarvezas ; hag eun iliz a oe savet, a deuas da vezan darempredet gant tud a bep bro.\nEskibien, prinsed ha prinsezed a zo bet eno o pedi an Itron santez Anna, ha ne ver ket evit lavaret an treo burzudus he deus grêt ar vamm vat-se en kenver he bugale.\nAr roue Loeiz XIII, er bla 1639, a roas da iliz Santez-Anna eun tamm bennak eus relegou he fatronez. Er bla 1792, an dispac’herien a werzas an iliz, a dorras hag a zevas skeuden ar zantez ; he fenn hepken a oe gallet lemel eus an tan ; hen miret a rêr en kichen ar skeuden neve.\nEr bla 1815, iliz Santez-Anna a oe prenet ; ha dre m’oa deut da vezan kalz re vihan, diouz an dud a zaremprede anezi, ’z eus bet savet unan neve kalz brasoc’h ha kalz kaeroc’h.\nHouman a zo bet konsakret, d’an 8 a viz eost 1877, gant ar c’hardinal Brossais-Saint-Marc, arc’heskob Roazon.\nAn Tad Santel ar Pab Pi IX en deus digaset ive diou gurunen aour, unan evit santez Anna, eben evit ar Werc’hez a zo ganti.\nAn ôtrou Becel, eskob Gwened, en deus binniget an diou gurunen-ze, d’an 30 a viz gwengolo 1868.\nSantez Anna he deus meur a chapel en eskopti Sant-Brieg ; unan eus ar re vrudetan a zo en Prat. Enni e ve oferennet alïes ’ pad ar bla, ha da ze ar pardon e tired di niver a belerined.\nO Mamm ar Vro, o Anna, c’houi hag a zo galloudus meurbed, bezet silvidigez ho Pretoned ; miret ar fe ; kresket ar furnez ; roët ar peuc’h dre ho pedennou santel.\nAdtapet diwar « https://br.wikisource.org/w/index.php?title=Buhez_ar_Sent/1912/Anna&oldid=36045 »\nKemmoù diwezhañ degaset d'ar bajenn-mañ d'an 27 Mae 2012, da 20:05.


Serbeg - Wikipedia\nAr serbeg zo ur yezh slavek a gomzer e Serbia ha lod eus ar broioù nes. Ur yezh ofisiel eo e Serbia, kenkoulz hag Montenegro ha Bosnia ha Herzegovina ma kaver kalzik a serbegerien ivez. Ur yezh rannvroel anavezet gant al lezenn eo ivez e Makedonia an Norzh, Roumania ha Kroatia. Komzet e vez gant war-dro 12 milion a dud en holl.\nTachenn ar serbeg e e 2006 (liv melen), e-kichen tachennoù ar bosnieg har c'hroateg\nUr yezh slavek eus skourr yezhoù slavek ar su eo ar serbeg, evel ar c'hroateg hag ar bosneg. Ur mare zo bet ma veze sellet ouzh ar "serbeg-ha-kroateg" evel ur yezh hepken, hag ar serbeg ur rannyezh anezhi. Un toullad yezhoniourien a gendalc'h da welet an traoù evel-se.\nGraet e vez gant div lizherenneg dishañval evit skrivañ ar serbeg : gant al lizherenneg kirillek, an hini implijet ar muiañ hag an hini da vezañ graet ganti gant ar velestradurezh, ha gant al lizherenneg latin.\nWikipedia e serbeg.\nAdtapet diwar « https://br.wikipedia.org/w/index.php?title=Serbeg&oldid=1897640 »\nKemm diwezhañ d'an 11 Meu 2021 da 17:19\nKemmoù diwezhañ degaset d'ar bajenn-mañ d'an 11 Meu 2021, da 17:19.


Ag er péhedeu a Valice - Wikimammenn\nAg er péhedeu a Valice\nE ti J.M. GALLES, 1790 (pp. 111-116).\n◄ Ag er péhedeu a Fragilité Ag er péhedeu a Valice Ag er seih-péhet Capital ►\nAg er Péhedeu a Valice.\nNE gonzan quet amen ag er malice e oarn er fal Grechénion doh ou enemisèt. Ne gonzan meid ag er péhedeu e rér ésprès, dichonge caër, dré fal volanté, èl ma ra certæn tud, péré e hum rejouiss a p'ou dès fal-hroeit, hac e hum vantt ag ou brassan fallanté : pé er-ré e hanàu assès volanté Doué, hac er pèh e ordrén dehai ; mæs ne vènnant quet er gobér, na ne hum sourciant quet a bligein dehou.\n» Péhein guet ur malice certæn, é-mé en Doctor S. Thomas, e zo choæge en droug, pé distroein ol er péh e eèllehai tènnein er péhour ag er péhet : de larèt-è, volanté desordr er péhour e gar mui en treu tamporel, èl mei en danné, er faus plijadurieu, &c. eit ne gar pé er sclerdér ag er ræzon, pé Lezèn Doué, pé Caranté Doué, &c. Rac-ce é vehai gùel guet-t’ou gobér gueu doh é inean, eit souffrein ur holl-benac én é vadeu tamporel, pé én é fal plijadurieu : pé ean e choæge andur ur holl spirituel, eit en dout pé ur profit pé ur blijadur tamporel. »\nBout-ç’ou, revè S. Thomas, huéh péhet inemp d’er Speret-Santel. 1.° En désespoër : 2.° Er bresomption : 3.° En ahurtemand é goal stad : 4.° En obstination : 5.° Hum sehuel inemp d’er urionné hanàuèt : 6.° En ivi doh mat spirituel hun Nessan. » Ou difforh e rér en eil-doh-éguilé revè ma rant d’er péhour pé distroein pé disprisein er péh e vehai capabl d’en tènnein ag er péhet, pé de virèt doh-t’ou a er hommettein. »\n» 1.° Dré en Espérance en hum dènn er péhour ag er péhet, a pe za dehou hum chongeal ha considérein misericord en Eutru-Doué, péhani e bardon er péhedeu, hac e recompance er mad e rér. En Espérance-ze e gollér dré en désespoër, péhani e ra d’er péhour malheurus larèt avèl Caïn : Rai vras è me féhet eit ma vehèn pardonnét a nehou guet Doué. » Mæs ean e zeliehai considérein é ma hoah brassoh misericord hun Tad péhani-zou én Nean, hac é ma perpet prest de bardonnein.\n» 2.° Er péhour-zou distroeit ag er péhet dré en dougeance, a pe za dehou considérein justice en Eutru-Doué, péhani e buniss er péhet : hac en dougeance-ze e gollér dré er bresomption, péhani e arrihue a pe chonge unan benac é heèll gounid en Nean hemb laquad poén d’obér ævreu mat ; pé é vou pardonnét ag é béhedeu hemb pénigèn. » Dré er bresomption-ze é ta er beherion d’obér outrage d’er Speret-Santel, a pe laquant termén eit hum gonvertissein ; èl pe vehai en amzér ha græce Doué é dalh guet-t’ai. D’er-ré-ze-è é lar Jesus-Chrouist : Hui em hlasquou, ha hui e varhuou én hou péhet\n» 3.° Ag en donæzoneu e ra Doué d’er péhour eit hum dènnein ag er péhet, bout-ç’ou deu sort : er hettan-zou en hanàuedigueah ag er urionné, inemp de béhani en hum sàu er péhour a pe gombat, pé ma hassai nahein ur urionné hanàuét èl Articl a Fé, eit bout liproh de béhein.» Èl-ce é ta er fal Grechénion d’obér goab a Aviél Jesus-Chrouist, a pe zecriant guet malice er péh zou santellan ér Religion, a pe daulant ou velim ar en dud a Ilis, a gaus d’en ansaignemanteu e rant tehai, a pe zisprisant er bénigèn, ha ma larant : N’en dès quet a ihuern... Ou lorhein e glasquér... Réd-è de beb-unan vantein é varhadoureah... Perac ne nahant-ind ehue en heurustæd ag er Baraouis ? Er memb Doué en dès revelét unan, en dès ehue revelét en aral ; ha mar méritt bout credét a pe lar é hès ur vuhé heurus de virhuiquin én Nean, ean e véritt ehue bout credét a pe lar é hès én ihuern un éternité a boénieu. Chetu petra-zou caus de gondannation er sort-tud-ze, é-mé S. Yehàn, er sclerder-zou deit tehai assès eit gobér mat p’ou devai carét ; mæs ind ou dès carét gùel en tihoèldæd ag ou dalledigueah, eid er sclerdér : rac ou obereu e oai fal.\n» 4.° En eil donæzon-zou er secour ag er græce interior, inemp de béhani é ma en ivi doh santeleah en Nessan : de larèt-è, er péhour n’en dès quet hemb quin ivi doh é Nessan ; mæs caz-è hoah guet-t’ou gùélèt græce Doué é crésquein ér béd. » Èl-c eé ta er fal Grechénion d’attahignal er-ré santel, d’ou disprisein ha d’obér goab a nehai. Un taul caër é cavant mar eèllant laquad un dén santel-benac d’offancein Doué : goab-è guet-t’ai cleuèt conz ag er Missioneu, ag ér Retrædeu, ag en Devotion... En diaul ne ra quet goah. Dré ivi en diaul é ma dèit er marhue ér béd-men, é-mé er Speret-Santel... Hac en hani e hum blige é huélèt revin ha coll un-aral, ne chomou quet hemb bout punissét... Ur gùir garanté n’en dai jamæs ivius. Ne faut quet enta gobér èl Caïn, péhani e oai croaidur d’er goal-speret, hac e lahas é vrær. Perac en el lahas ean ? Rac é obereu ean e oai fal, ha ré é vrær e oai just, mat hac agréét guet Doué.\n» 5.° Deu-dra e eèll hoah secour er péhour de hum dènn ag er péhet : 1.° En desordr ag é fal action, 2.° Hac er méh ag er péhet. Rac quemènt-ce e ra d’er péhour distroein doh-t’ou é hunan, mar hum laq erhad de hum chongeal ha de hum gonsidérein. Inemp de guemènt-ce é ta en ahurtemand é goal stad, hemb prezein gobér pénigèn. » Ur uéh ma vai couéhét ur péhour ér stad miserabl-ze, ne brez quet mui cheleuèt er Speret-Santel é crial ar-nehou : Ne dardet quet a hum gonvertissein ; ne laquet quet termén a zé de zé, rac colèr en Eutru-Doué e gouéhou ar-n’ah én un taul, hac én dé ag é vangeance ean hou collou.\n» 6.° En eil tra e eèll secour er pèhour de hum dènn ag er péhet, e zou en distér ha bèrr avantage e eèll cavouét én-ou... Inemp de guemènt-ce é ma en obstination, dré béhani é ta er péhour de zerhel doh er péhet. » Èl-ce é ta er péhour de vout enemis dehou é hunan, hac en hum obstin de vout malheurus ér béd-men hac ér béd-aral. Rac ur uéh ma couéh ér stad-ce, caër-zou en avertissein, ne sèntt meit doh é fantazi. Ean e resist doh er rebræcheu ag é gouciance : ean e seèll ur Hovezour charitabl, èl un dén néhançus, hac e ra goab a nehou. Ah miserabl ! did-è é lar er Roué Profæt : Mar cleuet hoah boéh en Eutru-Doué, ne galettet quet hou calon.\nÉxaminet bermen a-be-ban é ta deoh couéh lièssan ér péhet ; rac ol er péhedeu e zou pé péhedeu a ignorance, pé péhedeu a fragilité, pé péhedeu a valice. Er péhedeu-ze-zou pé inemp de Zoué, pé inemp d’en Nessan, pé inémp demb-ni hun hunan. Ou hommettein e rér pé dré chonge, pé dré gonz, pé dré zezir, pé dré action, pé dré omission.\nAdtapet diwar « https://br.wikisource.org/w/index.php?title=Ag_er_péhedeu_a_Valice&oldid=83074 »\nKemmoù diwezhañ degaset d'ar bajenn-mañ d'an 5 Gen 2016, da 14:31.


George Gershwin e 1937Luc'hskeudenn : Carl van Vechten\nGeorge Gershwin a oa ur sonaozour ha pianoour stadunanat, bet ganet d'ar 26 a viz Gwengolo 1898 e Brooklyn, New York, ha marvet d'an 11 a viz Gouere 1937 e Hollywood, Los Angeles, Kalifornia.\nYuzevien a-orin eus Sant-Petersbourg e Rusia e oa e dud.\n2 E oberennoù brudetañ\nE-unan en doa desket Gershwin o seniñ ar piano, ha pianoour laz-seniñ e voe e Broadway. E vreur Ira Gershwin a skrive pozioù evitañ. Kenlabouret o doa an daou vreur, oc'h aozañ sonerezh ha kanaouennoù a zo deuet da vezañ brudet-kenañ, da skouer Summertime bet kanet gant Ella Fitzgerald ha Louis Armstrong, ha kanet goude gant un toullad kanerien all betek an deiz a hiziv.\nBras eo levezon ar jazz war oberennoù George Gershwin. War un tu e oa Gershwin maget gant tonioù hengounel yidek ha rusianek, ha gant sonerezh poblek eus Amerika evel ar ragtime, ar blues hag ar gospel ; war an tu all e oa sod gant sonaozourion klasel e-giz Bach, Mozart, Chopin, Liszt ha Ravel.\nBerzh en-doa graet Gershwin gant e ganaouennoù, ha pedet e oa da aozañ sonerezh evit arvestoù seniñ Broadway, hag ivez evit ar sinema.\nRhapsody in Blue, evit piano hag orkestra (1924)\nVariations on "I got rhythm", evit piano hag orkestra (1925)\nAn american in Paris, evit orkestra (1928)\nPorgy and Bess, an opera ma klever ar ganaouenn Summertime\nLevrlennadurez[kemmañ | kemmañ ar vammenn]\nMildred Clary, Une rhapsodie américaine, embannadurioù Pygmalion, 2005.(fr)\n↑ Kelaouenn Classica, niv. 159, miz C'hwevrer 2014 (fr)\nLec'hienn ofisiel ar vreudeur Gershwin (en)\nAdtapet diwar « https://br.wikipedia.org/w/index.php?title=George_Gershwin&oldid=1977411 »


Kemper Hag Ar Brezhoneg - Kemper (BR)\nDegemer Bevañ e Kemper Sevenadur Sevenadur ha brezhoneg : engouestl ar gumun Kemper Hag Ar Brezhoneg\nKêr Gemper zo o ren un obererezh hardizh ha dibar evit kelenn, brudañ ha skignañ ar brezhoneg en takad foran. Ar pal : reiñ tro d’an holl vrezhonegerien, bras ha bihan, da vevañ o yezh en o buhez pemdeziek.\nAr brezhoneg, ur yezh vev ? E Kerne ez eus tost da 14% eus an annezidi hag a zo brezhonegerien*, ha n’eo ket an oberoù a vank, en he c’hêr-benn, evit treuzkas anezhañ ha lakaat anezhañ da vevañ. Ul lañs kreñv douget gant Kêr Gemper hag ar c’hevredigezhioù.\nUr c'hoant a-stroll\nD’ar 5 a viz Mezheven 2015 e oa bet degemeret gant ar C’huzul-kêr un disklêriadur war an ton bras evit ur politikerezh buhezek ha youlek evit sevenadur ha yezh Breizh. Un destenn hag a embann youl ar strollegezh da ziorren ar brezhoneg hag a adlavar an doujañs d’ar gwirioù sevenadurel gouestlet gant kenemglev an Unesco.\nPellgargit amañ an disklêriadur graet war an ton bras gant Kêr Gemper evit ur politikerezh buhezek ha youlek evit sevenadur ha yezh Breizh.\nSoñj a zegas an disklêriadur nevez-se ivez eus engouestl kêr Gemper evit ar garta Ya d’ar Brezhoneg. Gant honnezh, krouet gant Ofis publik ar brezhoneg, eo kadarnaet ar politikerezhioù lakaet war-sav gant ar strollegezhioù evit ar brezhoneg hag a laka pevar live ober.\nGoude bezañ bet garedonet gant al live 2 emañ Kêr Gemper o klask kaout al live 3 hag em em harpañ, evit an dra-se, war engouestl he holl wazourien.\nUn obererezh kempoell\nEvit lakaat ar brezhoneg da vevañ dre he oberezhioù e oa bet degemeret gant Kêr Gemper, e dibenn 2021, ur « Sturlevr implij ar brezhoneg ». Un teul hag a rank reiñ tro, da bep hini, da berc’hennañ gwelloc’h dalc’hoù an divyezhegezh hag a zegas kuzulioù ha hentennoù evit lakaat anezhañ da dalvezout er vuhez pemdeziek.\nPolitikerezh yezh Kêr Gemper zo renet war veur a dachenn. A-fet kehentiñ eo bet degemeret an divyezhegezh gant ar strollegezh evit he skritelloù, he flaketennoù kelaouiñ (titoù / istitloù) hag he lec’hiennoù internet (kemper.bzh)\nDibabet ez eus bet gant Kêr ivez lakaat panelloù-heñchañ ha panelloù divyezhek, ha boulc’het he deus ur c’houlzad liesvloaziek evit erlec’hiañ he flakennoù-straed.\nEvit lakaat un divyezhegezh a-zoare da dalvezout, erfin, e kenlabour ar wazourien gant Ofis publik ar brezhoneg ha gallout a reont en em stummañ war ar brezhoneg, m’o deus c’hoant, war o amzer labour. A-drugarez d'ar c'henlabour ha d'ar stummadurioù-se e c'hallont kinnig deoc'h podkastoù e brezhoneg diwar-benn glad Kemper ha gweladennoù e brezhoneg e mirdioù ar Gêr.\nPodkastoù e brezhoneg diwar-benn glad Kemper\nE dibenn 2021 e oa bet degemeret gant Kêr Gemper ul levrig familh divyezhek galleg-brezhoneg nevez, evit reiñ tro d’an holl re o deus c’hoant, tud kurius pe brezhonegerien, stagañ pe adstagañ gant ar brezhoneg. Empennet eo bet e kenlabour gant Ofis publik ar brezhoneg ha reiñ a ra kement a ditouroù d’an dud en div yezh.\nE Kemper e c’haller goulenn ivez ma vo lidet an euredoù en div yezh, e brezhoneg hag e galleg. Meur a zilennad zo brezhonegerien ha gouest int da da ginnig al lid-se en div yezh. Trawalc’h eo goulenn pa vez graet an difraeoù.\nErfin, evit ar familhoù, e harp Kêr he zeir skol bublik divyezhek hag he zeir skol Diwan, koulz ha diorroadur an hentadoù-se, evit reiñ tro d’ar vugale da zeskiñ brezhoneg adalek an oad tenerañ. Kemer a ra perzh Kêr ivez er c’houlzad bloaziek evit brudañ ar c’helenn divyezhek hag arc’hantaouiñ a ra, er skolioù ma n’eus ket eus an hentad-se, e kenlabour gant ar C’huzul-departamant hag ar C’huzul-rannvro, ur stignad deskiñ un tamm brezhoneg.\nEvit kavout ur skol divyezhek e-kichen ho ti e c’hallit mont war al lec’hienn ecole.bzh.\nUn ahel pouezus eus an demokratelezh lec’hel\nEvit ar brezhoneg, un dra bouezus evit ar C’hemperadezed hag ar Gemperiz, ez eus bet krouet ur bodad trakêr gouestlet. El lec’h kejadennoù ha kendivizoù-se etre an dilennadezed, an dilennidi hag ar c’hevredigezhioù e c’haller labourat, a-gevret, war kinnigoù politikerezhioù publik a vez graet d’ar C’huzul-kêr.\n*Enklask TMO Rannvroioù 2018 diwar-benn stad yezhoù Breizh\nKarget a gefridi evit ar brezhoneg\nPGZ/TEL : 02 98 98 89 89


Buhez ar Sent/1837/Taræz - Wikimammenn\nBuhez ar Sent/1837/Taræz\n◄ Mathias Taræz Porfir ►\nAn pempet var-nuguent a viz Fevrer.\nSANT TARÆZ, ESCOP.\nAr Sant-ma a voe ganet e Constantinopl. E vam vertuzus a inspiras dezâ santimanchou bras a Zevotion hac a Religion, pere a voe evel ar fount eus an oll vertuziou caër a voe remerquet ennàn goudese. Queit ha ma tesque dezâ e vam an hent eus ar silvidiguez, e devoa sourci da rei dezan Mistri habil evit e instrui er squianchou divin hac humen ; hac, evel ma en devoa ur speret excellant, e teuas souden da veza unan eus ar re habila en e amser.\nO veza bet choaset evit Escop ha Patriarch a Gonstantinopl, ne espernas netra evit e sanctification e unan nac evit hini e oll bobl. Coumanç a eureu, dre lacaat en e dy un urz hac ur reglamant evel en ur gouent. Maga a re bemdez ur certen nombr a beaurien, hac o servicha e-unan.\nAn devotion vras en devoa evit ar Sacrifiç santel eus an Oferen, ar graçou bras a receve oc’h e lavaret hac ar gonsolationou spirituel a scuille Doue neuse var e ene, a reas dezâ celebri bemdez an oferen, ha bepret gant ur fervor nevez.\nImpligea a reas e oll brudanç hae e oll zêl evit conversion an hereliquet ; o instrui a ree e-unan hac e publiq hac e particulier ; lemel a ree o douetou dre e resonnou hac e responchou habil ; scleraat a ree o sperejou dre e sclerigen, ha gounit o c’halonou dre e zouçder carantezus ; hac e ber amser en devoe ar gonsolation d’o guelet oll convertisset.\nAdtapet diwar « https://br.wikisource.org/w/index.php?title=Buhez_ar_Sent/1837/Taræz&oldid=59307 »\nKemmoù diwezhañ degaset d'ar bajenn-mañ d'an 12 C'hwe 2014, da 12:28.